3. การประกอบธุรกิจของแต่ละสายผลิตภัณฑ์

ธุรกิจซีเมนต์

1.  ลักษณะผลิตภัณฑ์หรือบริการ

  1.1 ลักษณะผลิตภัณฑ์

  บริษัทปูนซิเมนต์ไทยอุตสาหกรรม จำกัด จัดตั้งขึ้นเมื่อวันที่ 11 พฤศจิกายน 2541
  โดยรับโอนธุรกิจปูนซีเมนต์มาจากบริษัทปูนซิเมนต์ไทย จำกัด (มหาชน) ซึ่งเป็นผู้ถือหุ้น 100%
  ปัจจุบันมีธุรกิจหลัก 4 กลุ่มผลิตภัณฑ์ ได้แก่ ปูนซีเมนต์เทา คอนกรีตผสมเสร็จ ปูนซีเมนต์ขาว
  และปูนสำเร็จรูป (มอร์ตาร์)

+--------------------------------+-------------------------------------+
| ธุรกิจ                           | ผลิตภัณฑ์                              |
+--------------------------------+-------------------------------------+
| บริษัท ปูนซิเมนต์ไทย (ท่าหลวง) จำกัด  | ปูนซีเมนต์เทา                          |
|                                |                                     |
|                                | - ปูนซีเมนต์ปอร์ตแลนด์ประเภทที่ 1 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 2          |
|                                |                                     |
|                                | - ปูนซีเมนต์ปอร์ตแลนด์ประเภทที่ 3          |
|                                | (ตราเอราวัณ)                         |
|                                |                                     |
|                                | - ปูนซีเมนต์ปอร์ตแลนด์ประเภทที่ 5          |
|                                | (ตราช้างฟ้า)                          |
|                                |                                     |
|                                | - ปูนซีเมนต์สำหรับบ่อขุดเจาะน้ำมัน          |
|                                |                                     |
|                                | - ปูนซีเมนต์ผสมตราเสือ                  |
+--------------------------------+-------------------------------------+
| บริษัท ปูนซิเมนต์ไทย (แก่งคอย) จำกัด  |                                     |
+--------------------------------+-------------------------------------+
| บริษัท ปูนซิเมนต์ไทย (ทุ่งสง) จำกัด    |                                     |
+--------------------------------+-------------------------------------+
| บริษัท ปูนซิเมนต์ไทย (ลำปาง) จำกัด   |                                     |
+--------------------------------+-------------------------------------+
| บริษัท ผลิตภัณฑ์และวัตถุก่อสร้าง จำกัด   | คอนกรีตผสมเสร็จซีแพค                   |
+--------------------------------+-------------------------------------+
| บริษัท สยามปูนซิเมนต์ขาว จำกัด       | - ปูนซีเมนต์ปอร์ตแลนด์ขาว (ตราช้าง)       |
|                                |                                     |
|                                | - ปูนซีเมนต์ขาวผสม (ตราเสือ)            |
+--------------------------------+-------------------------------------+
| บริษัท สยามมอร์ตาร์ จำกัด           | - ปูนสำเร็จรูป (ตราเสือคู่)               |
|                                |                                     |
|                                | - กาวซีเมนต์ (ตราเสือคู่)                |
+--------------------------------+-------------------------------------+

  ปูนซีเมนต์เทา คอนกรีตผสมเสร็จ และปูนซีเมนต์ขาว ใช้สำหรับงานก่อสร้าง บ้านอยู่อาศัย
  อาคารโรงงาน อาคารสำนักงานขนาดใหญ่ รวมทั้งการก่อสร้างสิ่งอำนวยความสะดวก เช่น
  ถนนและระบบสาธารณูปโภคต่างๆ ของประเทศ กลุ่มลูกค้าจึงมีตั้งแต่ผู้ใช้
  รายย่อยจนถึงผู้รับเหมาก่อสร้างขนาดใหญ่ การกระจายสินค้ามีทั้งที่กระจายผ่านเครือข่าย
  ผู้แทนจำหน่ายสินค้าวัสดุก่อสร้างของเครือซิเมนต์ไทยในธุรกิจจัดจำหน่าย
  และขายตรงให้กับผู้ใช้งานขนาดใหญ่

  1.2 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ :
  ใบอนุญาตสัมปทานและเงื่อนไขที่ต้องปฏิบัติตามใบอนุญาตสัมปทาน

  (บริษัทในกลุ่มปูนซิเมนต์ไทยอุตสาหกรรมไม่ได้รับการส่งเสริมการลงทุน
  เนื่องจากเป็นอุตสาหกรรมที่ไม่อยู่ในขอบเขตที่จะให้ส่งเสริมการลงทุน)

  การผลิตปูนซิเมนต์ต้องใช้วัตถุดิบหลักคือหินปูนและแร่ยิปซัม
  ธุรกิจจึงต้องมีการสร้างหลักประกันด้านวัตถุดิบ
  โดยการซื้อแหล่งแร่และการขอสัมปทานระยะยาวจากทางราชการ

รายละเอียดประทานบัตรเหมืองแร่ของบริษัทปูนซิเมนต์ไทย จำกัด (มหาชน)
และบริษัทในกลุ่มบริษัทปูนซิเมนต์ไทยอุตสาหกรรม จำกัด ที่ใช้ประโยชน์ในปัจจุบัน

+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ประท | ใบ    |
|           |         |         | ประท  |       | ื้อ | านบัต | อนุญาต |
| สัมปทาน    |         |         | านบัตร |       | ที่ | รที่เห | สิ้นอายุ |
|           |         |         | (ฉบับ) |       | ( | ลืออยู่ |       |
|           |         |         |       |       | ไ | (ปี)  |       |
|           |         |         |       |       | ร |      |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.สระบุรี | 1.      | 33    | พื้น    | 8 | 1 –  | 2545  |
| ูนซิเมนต์ไทย |         | หินปูนเพื่อ |       | ที่ป่าไม้ | , | 16   | –     |
| จำกัด      |         | อุต      | 3     |       | 5 |      | 2561  |
| (มหาชน)   |         | สาหกรรม |       | พื้นที่กร | 4 | 1    |       |
|           |         | ปูนซีเมนต์ |       | รมสิทธิ์ | 8 |      | 2545  |
|           |         |         |       |       |   |      |       |
|           |         | 2.      |       |       | 8 |      |       |
|           |         | หินดินด   |       |       | 7 |      |       |
|           |         | านเพื่ออุต |       |       | 4 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+
|           | จ.พิจิตร  | ยิปซั่ม    | 1     | พื้น    | 2 | 11   | 2555  |
|           |         |         |       | ที่ป่าไม้ | 9 |      |       |
|           |         |         |       |       | 8 |      |       |
+-----------+---------+---------+-------+-------+---+------+-------+
|           | จ.น     | ยิปซั่ม    | 3     | พื้น    | 8 | 9    | 2553  |
|           | ครสวรรค์ |         |       | ที่ป่าไม้ | 5 |      |       |
|           |         |         |       |       | 4 |      |       |
+-----------+---------+---------+-------+-------+---+------+-------+
|           | จ.สุร    | ยิปซั่ม    | 2     | พื้นที่กร | 3 | 1 –  | 2     |
|           | าษฎร์ธานี |         |       | รมสิทธิ์ | 0 | 8    | 545 - |
|           |         |         |       |       | 5 |      | 2552  |
+-----------+---------+---------+-------+-------+---+------+-------+
|           | จ.ลพบุรี  | เหล็ก    | 1     | พื้น    | 1 | 9    | 2553  |
|           |         |         |       | ที่ป่าไม้ | 9 |      |       |
|           |         |         |       |       | 3 |      |       |
+-----------+---------+---------+-------+-------+---+------+-------+
|           | จ.นครศร | 1.      | 19    | พื้น    | 5 | 9    | 2553  |
|           | ีธรรมราช | หินปูนเพื่อ |       | ที่ป่าไม้ | , |      |       |
|           |         | อุต      | 1     |       | 0 | 14   | 2558  |
|           |         | สาหกรรม |       | พื้นที่กร | 8 |      |       |
|           |         | ปูนซีเมนต์ |       | รมสิทธิ์ | 8 |      |       |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินด   |       |       | 5 |      |       |
|           |         | านเพื่ออุต |       |       | 0 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+
|           | จ.ระยอง | ดินขาว   | 2     | พื้นที่กร | 4 | 4    | 2548  |
|           |         |         |       | รมสิทธิ์ | 8 |      |       |
+-----------+---------+---------+-------+-------+---+------+-------+
|           | จ.ลำปาง | ดินขาว,  | 5     | พื้น    | 8 | 4 -  | 2     |
|           |         | ถ่านหิน,  |       | ที่ป่าไม้ | 6 | 13   | 548 - |
|           |         | บอลเคลย์ |       |       | 7 |      | 2557  |
+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ประท | ใบ    |
|           |         |         | ประท  |       | ื้อ | านบัต | อนุญาต |
| สัมปทาน    |         |         | านบัตร |       | ที่ | รที่เห | สิ้นอายุ |
|           |         |         | (ฉบับ) |       | ( | ลืออยู่ |       |
|           |         |         |       |       | ไ | (ปี)  |       |
|           |         |         |       |       | ร |      |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.ลำพูน  | ถ่านหิน   | 1     | พื้นที่กร | 2 | 14   | 2558  |
| ูนซิเมนต์ไทย |         |         |       | รมสิทธิ์ | 2 |      |       |
| อุตสาหกรรม |         |         |       |       | 8 |      |       |
| จำกัด      |         |         |       |       |   |      |       |
+-----------+---------+---------+-------+-------+---+------+-------+
| บริษัทป     | จ.ลำปาง | 1.      | 17    | พื้น    | 4 | 16   | 2561  |
| ูนซิเมนต์ไทย |         | หินปูนเพื่อ |       | ที่ป่าไม้ | , |      |       |
| (ลำปาง)   |         | อุต      | 5     |       | 9 | 10 - | 2     |
| จำกัด      |         | สาหกรรม |       | พื้น    | 8 | 16   | 554 - |
|           |         | ปูนซีเมนต์ |       | ที่ป่าไม้ | 7 |      | 2561  |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินดาน |       |       | , |      |       |
|           |         |         |       |       | 4 |      |       |
|           |         |         |       |       | 4 |      |       |
|           |         |         |       |       | 1 |      |       |
+-----------+---------+---------+-------+-------+---+------+-------+

บริษัทปูนซิเมนต์ไทย จำกัด (มหาชน) และบริษัทในกลุ่มบริษัทปูนซิเมนต์ไทยอุตสาหกรรม จำกัด
จะต้องปฏิบัติตามเงื่อนไขของใบอนุญาตสัมปทาน ตามกฎหมายที่เกี่ยวข้อง ดังต่อไปนี้

1) เงื่อนไขตามกฎหมายแร่

1.  ชำระเงินผลประโยชน์พิเศษเพื่อประโยชน์แก่รัฐเพื่อตอบแทนการอนุญาตสัมปทาน โดยชำระใน
    10 ปีแรก นับจากรับใบอนุญาต

2.  ทำเหมืองแร่ตามวิธีที่กำหนดในแผนผังโครงการทำเหมืองอย่างเคร่งครัด
    และชำระค่าภาคหลวงแร่ตามปริมาณที่ขุดขึ้นมาใช้งาน

3.  ปฏิบัติตามมาตรการด้านความปลอดภัยและอาชีวอนามัย โดยไม่ก่อให้เกิดอันตรายต่อพนักงาน
    คนงาน บุคคลภายนอก สิ่งแวดล้อม รวมถึงทรัพย์สินต่างๆ

4.  ปรับสภาพพื้นที่ที่ผ่านการทำเหมืองแร่แล้ว ให้อยู่ในสภาพปลอดภัย

5.  รายงานการทำเหมืองต่อกรมทรัพยากรธรณีทุกเดือน

2) เงื่อนไขตามกฎหมายป่าไม้

1.  ชำระเงินค่าปลูกป่าชดเชยในพื้นที่ที่มีการขุดแร่ขึ้นมาใช้งานในอัตราที่กฎหมายกำหนด

2.  ทำเหมืองแร่โดยทำลายสภาพป่าไม้ และตัดต้นไม้ในพื้นที่ให้น้อยที่สุด

3.  เมื่อครบ 10 ปี ต้องประเมินผลภายหลังการทำเหมืองแร่ (Post Evaluation)
    และนำเสนอต่อคณะกรรมการสิ่งแวดล้อมแห่งชาติ

3) เงื่อนไขตามกฎหมายสิ่งแวดล้อม

1.  ปฏิบัติตามเงื่อนไขและมาตรการป้องกัน และแก้ไขผลกระทบต่อสิ่งแวดล้อม
    ตามที่กำหนดในรายงานการวิเคราะห์ผลกระทบสิ่งแวดล้อม (EIA)

2.  ดำเนินการฟื้นฟูสภาพแวดล้อมบริเวณพื้นที่เหมืองและจัดตั้งกองทุนฟื้นฟูสภาพ แวดล้อม
    โดยจัดสรรงบประมาณเพื่อเป็นค่าใช้จ่ายในการดำเนินการและรายงานความคืบหน้าต่อสำนักงานนโยบายและแผนสิ่งแวดล้อมทุกปี

3.  ตรวจวัดคุณภาพอากาศ น้ำ เสียง และแรงสั่นสะเทือน บริเวณเหมือง
    และรายงานผลการตรวจวัดต่อสำนักงานนโยบายและแผนสิ่งแวดล้อมทุกปี
    เพื่อตรวจสอบคุณภาพสิ่งแวดล้อมเหมืองให้อยู่ในเกณฑ์ที่ราชการกำหนด

2 ตลาดและภาวะการแข่งขัน

  2.1 นโยบายและลักษณะการตลาดของผลิตภัณฑ์และบริการที่สำคัญ

  ปัจจุบันธุรกิจซีเมนต์ มีโรงงานผลิตปูนซีเมนต์เทา 5 แห่ง ได้แก่ โรงงานท่าหลวง
  โรงงานเขาวง โรงงานแก่งคอย จังหวัดสระบุรี โรงงานทุ่งสง จังหวัดนครศรีธรรมราช และ
  โรงงานลำปาง จังหวัดลำปาง โดยมีกำลังการผลิตและส่วนแบ่งตลาดในประเทศกว่าร้อยละ 40
  ซึ่งถือได้ว่ามากที่สุดเมื่อเทียบกับผู้ผลิตรายอื่นๆ ในประเทศ

  บริษัทฯ
  ได้ให้ความสำคัญกับการผลิตสินค้าและบริการเพื่อตอบสนองความพึงพอใจของลูกค้าโดยใช้เทคโนโลยีการผลิตและการควบคุมคุณภาพที่ทันสมัย
  ตลอดจนประสบการณ์ในการผลิตที่มีมายาวนานกว่า 80 ปี
  เพื่อให้มั่นใจว่าผลิตภัณฑ์ของบริษัทมีคุณภาพเหนือกว่ามาตรฐานทั่วไปและมีคุณภาพสูงกว่าคู่แข่งขัน
  นอกจากนั้นบริษัทฯ เป็นผู้ผลิตปูนซีเมนต์เพียงรายเดียวที่มีสถาบันวิจัยและพัฒนาเป็นของตนเอง
  และเป็นผู้ผลิตปูนซีเมนต์รายแรกและรายเดียวในประเทศไทยที่ริเริ่มการเพิ่มชั้นพลาสติกในถุงปูนซีเมนต์เพื่อรักษาคุณภาพของ
  ปูนซีเมนต์ให้มีความใหม่สด และสามารถป้องกันการแตกเสียหายได้เพิ่มขึ้น ทั้งนี้ บริษัทฯ
  มีทีมบริการเทคนิคที่คอยให้คำแนะนำ และแก้ไขปัญหาที่อาจจะเกิดขึ้นจากการใช้ผลิตภัณฑ์
  โดยลูกค้าสามารถแจ้งปัญหามาที่ศูนย์รับข้อร้องเรียนของบริษัท ฯ ได้อีกทางหนึ่งด้วย

  บริษัทฯ ได้ดำเนินกิจกรรมทางการตลาดและกิจกรรมเพื่อสาธารณประโยชน์ที่สำคัญมากมาย อาทิ
  การจัดกิจกรรมส่งเสริมการกีฬา เช่น ศึกชิงแชมป์สุดยอดมวยไทยพันธุ์แท้
  ตระกร้อปูนเสือไทยแลนด์โอเพ่น การสร้างสาธารณประโยชน์ต่างๆ
  เช่นโครงการมอบผ้าห่มกันหนาว โครงการสร้างถังเก็บน้ำต้านภัยแล้ง
  โครงการสร้างศาลาที่พักผู้โดยสาร เป็นต้น

  ด้านการจัดจำหน่ายสินค้า บริษัทฯ มีสัดส่วนการจำหน่ายในประเทศ ร้อยละ 55 และ
  สัดส่วนการจำหน่ายต่างประเทศ ร้อยละ 45
  โดยการจำหน่ายสินค้าในประเทศจะผ่านช่องทางการจัด จำหน่ายหลัก 3 ช่องทาง คือ
  การขายผ่านผู้แทนจำหน่าย การขายให้กับบริษัทในเครือ ซิเมนต์ไทยเพื่อผลิตผลิตภัณฑ์ต่อเนื่อง
  อาทิ คอนกรีตผสมเสร็จ กระเบื้องมุงหลังคา แผ่นพื้นสำเร็จรูป เป็นต้น
  และการขายตรงให้กับผู้ผลิตผลิตภัณฑ์คอนกรีตและบริษัทผู้รับเหมาขนาดใหญ่
  ด้านการส่งออกไปยังต่างประเทศ บริษัทฯ ได้มอบหมายให้บริษัทค้าสากลซิเมนต์ไทย จำกัด
  ซึ่งเป็นบริษัทในเครือซิเมนต์ไทยเป็นตัวแทนในการดำเนินการส่งออกโดยมีทั้งในรูปของปูนเม็ดที่ส่งเป็นวัตถุดิบในการผลิตปูนซีเมนต์ของผู้นำเข้า
  และส่งออกในรูปของปูนผงสำหรับผู้ใช้งาน ทั้งนี้มีตลาดส่วนใหญ่อยู่ในอเมริกา เอเชียใต้ แอฟริกา
  และเอเชียตะวันออกเฉียงใต้
  ซึ่งมีความต้องการนำเข้าทั้งปูนเม็ดและปูนซีเมนต์ผงสูงขึ้นอย่างต่อเนื่อง บริษัทฯ
  มีความได้เปรียบคู่แข่งจากภูมิภาคอื่นของโลกที่จะส่งเข้ามาในภูมิภาคเอเชียใต้และเอเชียตะวันออกเฉียงใต้โดยเฉพาะในด้านต้นทุนการขนส่งทางเรือ
  นอกเหนือไปจากความเป็นผู้นำในด้านที่มีต้นทุนการผลิตที่ต่ำในระดับแนวหน้าของผู้ผลิตในภูมิภาคนี้ด้วย

  2.2 ภาวะการแข่งขันและกำลังการผลิต

  หลังจากเกิดวิกฤติทางเศรษฐกิจในปี 2540 ความต้องการปูนซีเมนต์ในประเทศได้ลดลงอย่างมาก
  โดยในปัจจุบันความต้องการใช้ปูนซีเมนต์เทาในประเทศเหลือเพียงปีละประมาณ 18-19 ล้านตัน
  ในขณะที่กำลังการผลิตทั้งอุตสาหกรรมมีประมาณ 53 ล้านตัน ส่งผลให้ผู้ผลิต
  ปูนซีเมนต์พยายามส่งออกปูนซีเมนต์มากขึ้น แต่ก็ยังคงมีกำลังการผลิตส่วนเกิน
  ทำให้การแข่งขันภายในประเทศมีความรุนแรงเป็นอย่างมากโดยเฉพาะการแข่งขันด้านราคา
  แต่อย่างไร ก็ตาม บริษัทฯ จะหลีกเลี่ยงการแข่งขันด้านราคา
  โดยได้มุ่งเน้นทางด้านการพัฒนาคุณภาพสินค้าและบริการ
  ตลอดจนการเพิ่มเครือข่ายการจัดจำหน่ายให้ครอบคลุมถึงลูกค้าทุกกลุ่มทดแทน
  ทั้งนี้เพื่อให้ลูกค้าได้รับความพึงพอใจในสินค้าและบริการ
  และได้รับความสะดวกสบายในการหาซื้อสินค้าจากบริษัทฯ มากที่สุด

  ผู้ผลิตปูนซีเมนต์เทาในประเทศมีดังนี้

  1) บริษัทปูนซิเมนต์ไทยอุตสาหกรรม จำกัด 23.2 ล้านตันต่อปี

  2) บริษัทปูนซีเมนต์นครหลวง จำกัด (มหาชน) 12.3 ล้านตันต่อปี

  3) บริษัท ทีพีไอ โพลีน จำกัด (มหาชน) 9.0 ล้านตันต่อปี

  4) บริษัทปูนซีเมนต์เอเซีย จำกัด (มหาชน) 4.8 ล้านตันต่อปี

  5) บริษัทชลประทานซีเมนต์ จำกัด (มหาชน) 3.1 ล้านตันต่อปี

  6) บริษัทสระบุรีซีเมนต์ จำกัด 0.5 ล้านตันต่อปี

  7) บริษัทสามัคคีซีเมนต์ จำกัด 0.1 ล้านตันต่อปี

  รวมกำลังการผลิตทั้งประเทศ 53.0 ล้านตันต่อปี

3 การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

+----------+-----+--------------------+---------+---------------------+
| ชนิด      | จำ  | วิธีการจัดหา          | จัด      | หมายเหตุ             |
|          | นวน |                    | หาภายใน |                     |
|          |     |                    | ประเทศ/ |                     |
|          | ผ   |                    | ต่า      |                     |
|          | ู้ขาย |                    | งประเทศ |                     |
+----------+-----+--------------------+---------+---------------------+
| วัตถุดิบหลัก |     |                    |         |                     |
+----------+-----+--------------------+---------+---------------------+
| หินปูน     | -   | -                  | 100% /  | มีแหล่งวัตถุดิบ          |
|          |     |                    | 0%      | และดำเนินการผลิตเอง   |
+----------+-----+--------------------+---------+---------------------+
| หินดินดาน  | -   | ทำสัญญ              | 100% /  | มีแหล่งวัตถุดิบของตนเอง  |
|          |     | าจ้างเหมาผลิตระยะยาว | 0%      | การผลิต              |
|          |     | กับผู้รับเหมาภายนอก    |         | ใช้จ้างเ              |
|          |     |                    |         | หมาโดยทำสัญญาระยะยาว |
+----------+-----+--------------------+---------+---------------------+
| ทราย     | ประ | จัดซื้อ               | 100% /  | มีแหล่งท              |
|          | มาณ | เป็นครั้งคราวจากผู้ขายที่ | 0%      | รายของตนเองซึ่งเก็บเป็น |
|          | 5   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| Clay     | ประ | ทำสัญญ              | 100% /  | มีแหล่ง Clay ของตนเอง |
|          | มาณ | าจ้างเหมาผลิตระยะยาว | 0%      | ปัจจุบัน               |
|          | 4   | กับผู้รับเหมาภายนอก    |         | จ้างเหม              |
|          | ราย |                    |         | าภายนอกผลิตโดยทำสัญญา |
|          |     |                    |         | ระยะยาว             |
|          |     |                    |         | และซื้อจากผู้ขายภายนอก  |
|          |     |                    |         |                     |
|          |     |                    |         | บางส่วน              |
+----------+-----+--------------------+---------+---------------------+
| ดินลูกรัง   | ประ | จัดซื้อ               | 100% /  | มีแหล่งล              |
|          | มาณ | เป็นครั้งคราวจากผู้ขายที่ | 0%      | ูกรังของตนเองซึ่งเก็บเป็น |
|          | 7   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| ยิปซั่ม     | ประ | จัดหาโดย            | 100% /  | ป                   |
|          | มาณ | ทำสัญญาซื้อขายระยะยาว | 0%      | ัจจุบันซื้อจากผู้ขายภายนอก |
|          | 4   | และผลิต             |         | และ                 |
|          | ราย | บางส่วนจากแหล่งตนเอง |         | ผลิตจากแหล่งของตนเอง  |
+----------+-----+--------------------+---------+---------------------+
| กระ      | 1   | ซื้อจากบริษัทในเครือ    | 100% /  |                     |
| ดาษคราฟท์ | ราย |                    | 0%      |                     |
+----------+-----+--------------------+---------+---------------------+
| เชื้อเพลิง  |     |                    |         |                     |
+----------+-----+--------------------+---------+---------------------+
| ลิกไนต์    | ประ | จัดหาโดย            | 85% /   | จัดหาจากบริษัทในเครือ   |
|          | มาณ | ทำสัญญาซื้อขายระยะยาว | 15%     | 30% และ             |
|          |     |                    |         | จัดหา                |
|          | 4   |                    |         | จากผู้ขายภายนอกประมาณ |
|          | ราย |                    |         | 70%                 |
|          |     |                    |         | (ผู้ขาย               |
|          |     |                    |         | ภายนอกที่มีมูลค่าจัดหาเกิน |
|          |     |                    |         | 30% มีจำนวน 1 ราย)   |
+----------+-----+--------------------+---------+---------------------+
| P        | 1   | จัดหาโดย            | 0% /    | จัดหาจากบริษัทในเครือ   |
| etroleum | ราย | ทำสัญญาซื้อขายระยะยาว | 100%    |                     |
| Coke     |     |                    |         |                     |
+----------+-----+--------------------+---------+---------------------+
| ถ่านหิน    | 3   | จัดหาโดย            | 0% /    | จัดหาจากบริษัทในเครือ 1 |
|          | ราย | ทำสัญญาซื้อขายระยะยาว | 100%    | ราย และ             |
|          |     |                    |         | จัดหาจากผู้ขายภายนอก 2 |
|          |     |                    |         | ราย                 |
+----------+-----+--------------------+---------+---------------------+
| น้ำมันเตา  | 4   | จัดซื้อ               | 100% /  |                     |
|          | ราย | เป็นครั้งคราวจากผู้ขายที่ | 0%      |                     |
|          |     | ซ                  |         |                     |
|          |     | ื้อขายกันมาเป็นเวลานาน |         |                     |
+----------+-----+--------------------+---------+---------------------+

  3.2 การดำเนินงานด้านสิ่งแวดล้อม

 บริษัทปูนซิเมนต์ไทยอุตสาหกรรม จำกัด ได้ดำเนินงานด้านสิ่งแวดล้อมดังนี้

1) การรักษาสภาพแวดล้อม

1.  การควบคุมฝุ่นละออง : บริษัทฯ
    ได้ติดตั้งเครื่องดักฝุ่นแบบไฟฟ้าสถิตย์ซึ่งเป็นระบบดักฝุ่นที่ทันสมัยที่สุดในปัจจุบัน
    และเครื่องดักฝุ่นแบบถุงกรอง ในทุกจุดของระบบการผลิตที่เป็นแหล่งกำเนิดฝุ่น
    ทั้งนี้บริษัทได้ลงทุนเครื่องจักรในการดูแลรักษาสิ่งแวดล้อมเป็นจำนวนเงินกว่า 4,300 ล้านบาท
    หรือคิดเป็น 10% ของเงินลงทุนในเครื่องจักรทั้งหมด
    รวมถึงมีการบำรุงรักษาอุปกรณ์แบบป้องกัน (Preventive Maintenance)
    เพื่อให้สามารถทำงานได้อย่างมีประสิทธิภาพตลอดเวลา
    มีการจัดสร้างยุ้งเก็บวัตถุดิบและระบบลำเลียงวัตถุดิบแบบปิดเพื่อลดการฟุ้งกระจายของฝุ่นละออง
    ในส่วนของการทำเหมืองได้นำวิธีการทำเหมืองหินปลอดผลกระทบ (Semi - Open Cut
    Mining) ซึ่งนับเป็นการทำเหมืองที่ทันสมัย
    โดยเปิดหน้าเหมืองบริเวณกลางภูเขาลงไปในแนวลึกมีลักษณะเป็นขั้นบันได
    ด้านนอกยังคงลักษณะภูเขาล้อมรอบไว้เช่นเดิม ซึ่งสามารถป้องกันเสียง
    และฝุ่นฟุ้งกระจายออกสู่ภายนอก
    นอกจากนี้ในระหว่างขั้นตอนการทำเหมืองจะมีการฉีดรดน้ำบริเวณปากอ่างรับวัตถุดิบ
    การโปรยกอง และมีการรดน้ำที่วัตถุดิบและถนนเพื่อป้องกันฝุ่นในขั้นตอนการขนส่ง

2.  การใช้น้ำ : น้ำที่ใช้ในการลดอุณหภูมิของก๊าซร้อนจากกระบวนการเผาปูนซีเมนต์
    และหล่อเย็นเครื่องจักรจะหมุนเวียนกลับมาใช้ทั้งหมด ไม่ปล่อยออกสู่ภายนอกโรงงาน
    (Closed Circuit System)
    ซึ่งเป็นการใช้น้ำอย่างคุ้มค่าและไม่ก่อให้เกิดผลกระทบต่อสิ่งแวดล้อม

3.  การติดตามตรวจสอบคุณภาพสิ่งแวดล้อม:
    นอกจากการติดตั้งเครื่องจักรและอุปกรณ์ที่มีประสิทธิภาพเพื่อควบคุมคุณภาพสิ่งแวดล้อมจากกระบวนการผลิตให้อยู่ในระดับที่เท่ากับหรือดีกว่ามาตรฐานที่ราชการกำหนดแล้ว
    บริษัทฯ ได้ติดตามตรวจสอบคุณภาพอากาศที่ระบายออกจากปล่องโรงงาน
    คุณภาพอากาศในบรรยากาศบริเวณชุมชนโดยรอบโรงงาน
    และคุณภาพอากาศในสถานที่ทำงานอย่างต่อเนื่อง
    โดยมีการติดตั้งระบบตรวจวัดคุณภาพอากาศจากปล่องแบบอัตโนมัติ (Continuous Emission
    Monitoring Systems : CEMS) มีรถติดตามตรวจสอบคุณภาพอากาศแบบเคลื่อนที่
    รวมทั้งมีห้องปฏิบัติการสิ่งแวดล้อม เพื่อคอยเฝ้าระวังการดำเนินงานของบริษัทฯ
    มิให้ส่งผลกระทบต่อสิ่งแวดล้อม

4.  โครงการปลูกป่า : บริษัทฯ ได้ร่วมรักษาสภาพแวดล้อมบริเวณรอบโรงงาน โดย
    ร่วมมือกับภาครัฐและองค์กรต่างๆ ดำเนินโครงการปลูกป่า เช่น
    โครงการอนุรักษ์ทรัพยากรป่าไม้ บริเวณป่าแม่ทรายคำ จ. ลำปาง และโครงการ 9 นาที 9
    ล้านต้น เพื่อล้นเกล้าฯ เป็นต้น

2) การอนุรักษ์ทรัพยากรธรรมชาติ

  2.1) การใช้วัตถุดิบทดแทนและเชื้อเพลิงทดแทน : บริษัทฯ
  ได้นำวัสดุเหลือใช้และของเสียจากอุตสาหกรรมมาใช้เป็นวัตถุดิบทดแทน
  และเชื้อเพลิงทดแทนในการผลิตปูนซีเมนต์ ซึ่งนอกจากจะช่วยลดการใช้ทรัพยากรธรรมชาติแล้ว
  ยังเป็นการช่วยประเทศชาติกำจัดของเสียจากอุตสาหกรรมอีกด้วย โดยบริษัทปูนซิเมนต์ไทย
  (แก่งคอย) จำกัด ได้รับใบอนุญาตประกอบกิจการโรงงานปรับคุณภาพของเสียรวม (ลำดับที่
  101) จากกระทรวงอุตสาหกรรมเป็นแห่งแรกของประเทศไทย โดยในปี 2544
  สามารถนำวัสดุเหลือใช้และของเสียจากอุตสาหกรรมมาใช้ในหม้อเผาปูนซีเมนต์ได้มากกว่า
  90,000 ตัน ทั้งนี้ยังไม่รวมเถ้าลอย (Fly Ash) ที่บริษัทผลิตภัณฑ์และวัตถุก่อสร้าง จำกัด
  นำมาใช้เป็นวัตถุดิบทดแทนสำหรับคอนกรีตผสมเสร็จอีกจำนวนกว่า 500,000 ตัน
  ปัจจุบันมีโรงงานที่ติดต่อให้ปูนซิเมนต์ไทยอุตสาหกรรมรับวัสดุเหลือใช้และกากของเสียจากกระบวนการผลิตมากำจัดมากกว่า
  100 โรงงาน จากหลายอุตสาหกรรม

  2.2) การปรับปรุงเครื่องจักร :
  บริษัทฯได้สำรวจการใช้พลังงานของแต่ละโรงงานและดำเนินการปรับปรุงประสิทธิภาพเครื่องจักรเพื่อลดการใช้พลังงานไฟฟ้าและความร้อนในกระบวนการผลิตอย่างต่อเนื่อง
  โดยในปี 2544 บริษัทฯ มีการใช้เงินลงทุนกว่า 500 ล้านบาท นอกจากนั้นบริษัทฯ
  ยังได้ดำเนินการปรับปรุงเครื่องจักรต่างๆ รวมทั้งสิ้นกว่า 30 โครงการ เช่น
  การปรับปรุงหม้อบดซีเมนต์ที่โรงงานท่าหลวงและทุ่งสง

3) การพัฒนาสู่ความยั่งยืน

  3.1) สนับสนุนชุมชนและสังคม : นอกเหนือจากการดูแลรักษาสิ่งแวดล้อมอย่างเคร่งครัดแล้ว
  บริษัทฯได้ดำเนินงานด้านชุมชนสัมพันธ์กับชุมชนโดยรอบโรงงานอย่างต่อเนื่องรวมถึงการจัดทำโครงการ
  “ปูนเสือเพื่อเมืองไทย” เพื่อสนับสนุนและส่งเสริมกิจกรรมสร้างสรรค์และพัฒนาคุณภาพชีวิต
  ทั้งด้านสิ่งแวดล้อม การศึกษา สาธารณประโยชน์ สาธารณสุขมูลฐาน การอนุรักษ์กีฬาพื้นบ้านไทย
  ตลอดจนส่งเสริมวิชาชีพช่างปูนไทย
  โดยมีเจตนารมณ์อันแน่วแน่ที่จะพัฒนาชุมชนท้องถิ่นด้วยการสร้างสรรค์และมีส่วนร่วมในกิจกรรมต่าง
  ๆ เพื่อยกระดับคุณภาพชีวิตให้แก่ประชาชนและสังคมโดยรอบ

  3.2) การดูแลพนักงาน : บริษัทฯ มีความเชื่อมั่นว่า
  พนักงานเป็นทรัพยากรที่มีค่าสูงสุดขององค์กร ดังนั้น
  จึงได้ให้ความสำคัญอย่างยิ่งในสวัสดิการและคุณภาพชีวิตของพนักงาน
  รวมถึงการดูแลเอาใจใส่สุขภาพอนามัยและความปลอดภัยในการทำงานของผู้ปฏิบัติงานทุกคน
  โดยรณรงค์ส่งเสริมให้มีการปรับปรุงสภาพแวดล้อมในการทำงานให้มีความปลอดภัย
  รวมทั้งพัฒนาความรู้ความเข้าใจและสร้างจิตสำนึกด้านความปลอดภัยให้กับผู้ปฏิบัติงาน
  ทั้งนี้โดยมุ่งหวังให้ผู้ปฏิบัติงานทุกคนสามารถปฏิบัติงานโดยปลอดอุบัติเหตุจากการทำงาน

  3.3) ระบบการจัดการ :
  เพื่อให้การจัดการด้านสิ่งแวดล้อมและความปลอดภัยเป็นไปอย่างมีประสิทธิภาพและเป็นระบบพื้นฐานในการดำเนินงาน
  ปูนซิเมนต์ไทยอุตสาหกรรมจึงมีการกำหนดให้ทุกบริษัทดำเนินการตามระบบการจัดการ สิ่งแวดล้อม
  ISO 14001 และระบบการจัดการอาชีวอนามัยและความปลอดภัย มอก. 18001
  โดยมีการทบทวนและตรวจประเมินประสิทธิภาพของระบบการจัดการอย่างต่อเนื่อง ทั้งนี้
  บริษัทปูนซิเมนต์ไทย (ท่าหลวง) จำกัด
  เป็นโรงงานแห่งแรกในประเทศไทยที่ได้รับการรับรองระบบการจัดการครบทุกมาตรฐาน ทั้ง ISO
  9001, ISO 14001 และ มอก. 18001 ในปัจจุบันโรงงานผลิตปูนซีเมนต์เทาของบริษัทฯ
  ทุกโรงงานได้รับการรับรองระบบการจัดการครบทุกมาตรฐาน

  3.4) รางวัลที่ได้รับ : จากการที่บริษัทฯ
  ได้ดำเนินธุรกิจควบคู่กับการให้ความสำคัญต่อสังคมและสิ่งแวดล้อม ทำให้บริษัทฯ
  ได้รับการยอมรับจากชุมชนและหน่วยงานทั้งภาครัฐและเอกชน ดังจะเห็นได้จากรางวัลต่างๆ
  ที่ได้รับ ไม่ว่าจะเป็นรางวัลการปฏิบัติตามมาตรการลดผลกระทบสิ่งแวดล้อม
  (จากกระทรวงวิทยาศาสตร์ เทคโนโลยีและสิ่งแวดล้อม) รางวัลอุตสาหกรรมดีเด่น (Prime
  Minister Awards) ด้านรักษาคุณภาพสิ่งแวดล้อมจากกระทรวงอุตสาหกรรม
  รางวัลสถานประกอบการดีเด่น ด้านความปลอดภัยในการทำงาน (Safety Awards)
  จากกระทรวงแรงงานและสวัสดิการสังคม รวมถึงรางวัล Occupational Safety/Health
  Awards จาก National Safety Council (NSC) แห่งสหรัฐอเมริกา
  ซึ่งแสดงให้เห็นถึงความมุ่งมั่นในการพัฒนาและปรับปรุงระบบการจัดการในทุกด้านให้มีประสิทธิภาพสูงสุด

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

ธุรกิจปิโตรเคมี

  กลุ่มธุรกิจปิโตรเคมีของเครือซิเมนต์ไทยบริหารงานโดยบริษัทโฮลดิ้ง(Holding Company) ชื่อ
  “บริษัท เคมีภัณฑ์ซิเมนต์ไทย จำกัด” เป็นผู้ผลิตเม็ดพลาสติกโพลิโอเลฟินส์แบบครบวงจร
  (Integrated Producer) โดยแบ่งการผลิตเป็น 2 ขั้น คือ ปิโตรเคมีขั้นต้น (โอเลฟินส์)
  และปิโตรเคมีขั้นปลาย(โพลิโอเลฟินส์)

1 ลักษณะผลิตภัณฑ์หรือบริการ

  1.1 โอเลฟินส์

  โอเลฟินส์ (Olefins) จัดเป็นผลิตภัณฑ์ปิโตรเคมีขั้นต้นประกอบด้วยเอททีลีน (Ethylene)
  และโพรไพลีน (Propylene) ซึ่งเป็นวัตถุดิบหลักในการผลิตเม็ดพลาสติกโพลิโอเลฟินส์
  และผลิตภัณฑ์ต่อเนื่องอื่นๆ เช่น เม็ดพลาสติกโพลิไวนิลคลอไรด์ และสไตรีนโม- โนเมอร์
  ปัจจุบันบริษัทมีกำลังผลิตโอเลฟินส์รวม 1,200,000 ตันต่อปี ซึ่งใหญ่ที่สุดในประเทศไทย
  และมีผลิตภัณฑ์พลอยได้ เช่น มิกซ์ซี 4 เบนซีน โทลูอีน
  ผลิตภัณฑ์ส่วนใหญ่ป้อนให้กับโรงงานของบริษัทและบริษัทในเครือฯ

  1.2 เม็ดพลาสติกโพลิโอเลฟินส์

  เม็ดพลาสติกโพลิโอเลฟินส์ (Polyolefins) เป็นผลิตภัณฑ์หลักของบริษัท
  ปัจจุบันบริษัทมีกำลังผลิตรวม 1,080,000 ตันต่อปี ซึ่งใหญ่ที่สุดในประเทศไทย
  และครอบคลุมทุกประเภทของการนำไปใช้งาน ได้แก่

  1) เม็ดพลาสติกโพลิเอททีลีนชนิดความหนาแน่นสูงหรือเอชดีพีอี (High Density
  Polyethylene – HDPE) มีคุณสมบัติเด่นคือการไหลตัวดี ขึ้นรูปง่าย ทนทานต่อสารเคมี
  เหมาะสำหรับการผลิตถุงสรรพสินค้า ขวดบรรจุนม ขวดแชมพูและเครื่องสำอาง
  ถังบรรจุน้ำมันเครื่อง ลังบรรจุขวด ลังผลไม้ ถังขยะ เชือก แห อวน ท่อน้ำ และฉนวนหุ้มสายไฟ
  เป็นต้น

  2) เม็ดพลาสติกโพลิเอททีลีนชนิดความหนาแน่นปานกลางหรือเอ็มดีพีอี (Medium Density
  Polyethylene – MDPE) มีคุณสมบัติเด่นด้านทนแรงกระแทก ทรงรูป ใช้ในงานอุณหภูมิต่ำได้ดี
  เหมาะสำหรับการผลิตถังแช่เย็น ถังเก็บน้ำ ถังบำบัดน้ำเสีย และกรวยจราจร เป็นต้น

  3) เม็ดพลาสติกโพลิเอททีลีนชนิดความหนาแน่นต่ำเชิงเส้นหรือแอลแอลดีพีอี (Linear Low
  Density Polyethylene – LLDPE) มีคุณสมบัติเด่นด้านความเหนียว ทนแรงดึงได้สูง
  เหมาะสำหรับการผลิตแผ่นฟิล์มอุตสาหกรรมและเกษตรกรรม ถุงข้าวสาร เป็นต้น

  4) เม็ดพลาสติกโพลิเอททีลีนชนิดความหนาแน่นต่ำหรือแอลดีพีอี (Low Density
  Polyethylene – LDPE) มีคุณสมบัติเด่นด้านความใส ทนแรงฉีกขาดได้ดี
  เหมาะสำหรับการผลิตถุงใส่อาหารเย็น ฟิล์มถนอมอาหาร ฝา กล่องพลาสติก งานเคลือบพื้นผิว
  เป็นต้น

  5) เม็ดพลาสติกโพลิโพรไพลีนหรือพีพี (Polypropylene – PP)
  มีคุณสมบัติเด่นด้านทนแรงกระแทก ทนความร้อนได้สูง เหมาะสำหรับการผลิตถุงใส่อาหารร้อน
  ฟิล์มห่อของใช้ทั่วไป ถุงสาน เครื่องใช้ในครัวเรือน เปลือกแบตเตอรี่
  ชิ้นส่วนอุปกรณ์เครื่องใช้ไฟฟ้า และชิ้นส่วนรถยนต์ เป็นต้น

  1.3 บริการท่าเทียบเรือและคลังเก็บผลิตภัณฑ์ (Jetty & Tank Terminal)

  เป็นการให้บริการแก่บริษัทในเครือฯ สำหรับการขนถ่ายผ่านทางท่อขนส่งและท่าเทียบเรือ
  และการเก็บผลิตภัณฑ์ปิโตรเคมีที่เป็นก๊าซและของเหลว เช่น แนฟทา โอเลฟินส์ เบนซีน
  บิวทาไดอีน เอ็มเอ็มเอ เป็นต้น ปัจจุบันบริษัทมีท่าเทียบเรือ 2 ท่า มีขนาดระวางบรรทุก
  100,000 ตัน และ 20,000 ตัน (Dead Weight Ton)

2 ตลาดและภาวะการแข่งขัน

  2.1 นโยบายและลักษณะการตลาด

  อุตสาหกรรมเม็ดพลาสติกจัดเป็นธุรกิจ Commodity โดยราคามีลักษณะเป็นวัฏจักร (Cycle)
  และเปลี่ยนแปลงค่อนข้างเร็ว

  1) กลยุทธ์การแข่งขัน

-   ราคาและต้นทุน

  ราคาขายทั้งในประเทศและตลาดส่งออกจะเคลื่อนไหวตามราคาตลาดโลก
  โดยบริษัทจะพยายามเพิ่มมูลค่า (Premium)
  ให้กับสินค้าด้วยคุณภาพที่สม่ำเสมอและการบริการที่ตอบสนองความต้องการของลูกค้า
  นอกจากนี้เพื่อให้สามารถขายสินค้าในราคาที่แข่งขันได้ (Competitive Price)
  บริษัทจึงให้ความสำคัญกับต้นทุนการผลิตเป็นอันดับแรก
  อุตสาหกรรมปิโตรเคมีเป็นอุตสาหกรรมที่ใช้เงิน ลงทุนสูง
  ดังนั้นบริษัทจึงเน้นการสร้างโรงงานและขยายกำลังผลิตให้ได้ Economy of Scale
  โดยใช้เงินลงทุนต่อหน่วยให้ต่ำที่สุด
  ปัจจุบันบริษัทมีกำลังผลิตใหญ่เป็นหนึ่งในห้าอันดับแรกของผู้ผลิตในภูมิภาคเอเชียแปซิฟิก
  ประกอบกับการเป็นผู้ผลิตแบบครบวงจรช่วยให้บริษัทมีความได้เปรียบในการแข่งขัน
  นอกจากนี้บริษัทได้ดำเนินการลดต้นทุนการผลิตอย่างต่อเนื่อง
  โดยใช้ระบบการบริหารแบบปรับปรุงคุณภาพทั้งระบบ (Total Quality Management - TQM)
  และได้นำระบบเทคโนโลยีสารสนเทศ (Information Technology – IT)
  เข้ามาใช้ทั้งในด้านการผลิตและการขาย เช่น Advanced Process Control
  เพื่อเพิ่มประสิทธิภาพและประสิทธิผลในการผลิต

-   คุณภาพสินค้า

  บริษัทมีนโยบายในการผลิตสินค้าที่มีคุณภาพโดยปราศจากผลกระทบต่อ สิ่งแวดล้อมและชุมชน
  ทุกโรงงานได้รับการรับรองมาตรฐานระบบบริหาร คุณภาพ ISO9002
  นอกจากนี้บริษัทมีหน่วยงานพัฒนาผลิตภัณฑ์เพื่อคอยปรับปรุงคุณภาพเม็ดพลาสติกเพื่อรองรับความต้องการของลูกค้าให้ได้อย่างเต็มที่

-   การบริการ

  บริษัทถือว่าการบริการเป็นหัวใจของการขายโดยมีเป้าหมายเพื่อความพึงพอใจสูงสุดของ ลูกค้า
  บริษัทได้ทำการติดตั้งระบบ Web-ordering system เพื่อเพิ่มความสะดวกให้ลูกค้าในการ
  สั่งสินค้าผ่านเครือข่ายอินเทอร์เนต (Internet)
  นอกจากนี้บริษัทมีบริการให้คำแนะนำช่วยเหลือด้านเทคนิคในการแปรรูปเม็ดพลาสติก
  และเน้นการจัดส่งสินค้าให้ถึงลูกค้าอย่างรวดเร็วและ ถูกต้อง
  บริษัทมีแนวทางในการพัฒนาและเพิ่มประสิทธิภาพการบริการควบคู่ไปกับลูกค้าเพื่อ
  ยกระดับมาตรฐานการบริการและตอบสนองความต้องการของกลุ่มลูกค้าที่ แตกต่างกัน

-   การบริหารจัดการ

  เนื่องจากธุรกิจเม็ดพลาสติกมีการเปลี่ยนแปลงเร็วทั้งในเรื่องของอุปสงค์และราคา
  การบริหารจัดการและการตัดสินใจที่รวดเร็วและถูกต้องจึงมีความสำคัญอย่างยิ่ง
  ด้วยเหตุนี้บริษัทจึงได้ดำเนินการติดตั้งระบบบริหารงาน Supply Chain Management
  ซึ่งจะช่วยในการเชื่อมต่อระบบของหน่วยงานต่าง ๆ ผ่านระบบคอมพิวเตอร์
  เพื่อเพิ่มขีดความสามารถในการตอบสนองความต้องการของลูกค้า
  และเพิ่มความรวดเร็วในการตอบสนองต่อความเปลี่ยนแปลงของธุรกิจ ระบบ Supply Chain
  ประกอบด้วยการประมาณความต้องการใช้ของลูกค้า วางแผนการขาย วางแผนการจัดส่ง
  วางแผนการผลิต วางแผนการจัดซื้อวัตถุดิบ รวมถึงบริหารสินค้าคงคลัง

  2) ลักษณะลูกค้าและกลุ่มลูกค้าเป้าหมาย

  ลูกค้ากลุ่มเป้าหมาย ได้แก่ โรงงานแปรรูปเม็ดพลาสติก
  โดยสามารถแบ่งสัดส่วนตามประเภทการขึ้นรูปพลาสติก ได้ดังนี้ งานแผ่นฟิล์ม (Film) ร้อยละ
  50 งานฉีดเข้าแบบ (Injection Molding) ร้อยละ 20 งานเส้นใย (Monofilament &
  Yarn) ร้อยละ 15 งานเป่าขวด (Blow Molding) ร้อยละ 9 งานอื่น ๆ เช่น งานเคลือบ
  (Lamination) งานรีด (Extrusion) และงานท่อ (Pipe) ร้อยละ 6

  ลักษณะลูกค้าส่วนใหญ่จะเป็นรายย่อยและกระจัดกระจายอยู่ทั่วไป
  บริษัทจึงไม่มีความเสี่ยงเนื่องจากการจำหน่ายให้กับลูกค้ารายใดรายหนึ่งเกินกว่าร้อยละ 30
  ของยอดการจำหน่ายทั้งหมด

  3) การจำหน่ายและช่องทางการจำหน่าย

  บริษัทมีสัดส่วนการจำหน่ายในประเทศและต่างประเทศในปี 2543 คิดเป็นสัดส่วนประมาณร้อยละ
  58 และร้อยละ 42 ตามลำดับโดยมีรายละเอียดดังนี้

-   การจำหน่ายในประเทศ

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 75 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 25
  โดยการจำหน่ายให้ลูกค้ากลุ่มแรกนั้นบริษัทมีสัดส่วนการขายตรงร้อยละ 25
  ส่วนที่เหลือเป็นการจำหน่ายผ่านตัวแทนร้อยละ 75 โดย
  ผู้แทนจำหน่ายจะช่วยรับภาระความเสี่ยงทางด้านการเงินและช่วยกระจายสินค้าไปสู่ลูกค้ารายย่อย
  ส่วนลูกค้ากลุ่มที่สองนั้นบริษัททำการขายตรงเกือบทั้งหมด

-   การส่งออก

  บริษัทส่งออกเม็ดพลาสติกส่วนใหญ่ไปประเทศในแถบภูมิภาคเอเชียแปซิฟิก
  การจัดจำหน่ายจะเน้นการเข้าถึงผู้ใช้ปลายทางหรือผู้แทนจำหน่ายในประเทศนั้นๆโดยตรงเพื่อประสิทธิภาพในการตอบสนองความต้องการของลูกค้า
  ปัจจุบันบริษัทมีสำนักงานตัวแทนในต่างประเทศทั้งหมด 7 สาขา ได้แก่ ประเทศพม่า เวียดนาม
  ฟิลิปปินส์ จีน (เซี่ยงไฮ้และกวางเจา) ญี่ปุ่นและ ออสเตรเลีย สัดส่วนตลาดส่งออก คือ อินโดจีน
  (ร้อยละ 21) จีน (ร้อยละ 17) เอเชียตะวันออกเฉียงใต้ (ร้อยละ 14) ญี่ปุ่น (ร้อยละ 11)
  เอเชียใต้ (ร้อยละ 9) แอฟริกา (ร้อยละ 9) สหรัฐอเมริกา (ร้อยละ 9) และอื่น ๆ (ร้อยละ
  10)

  การที่บริษัทมีปริมาณการส่งออกมากกว่า 400,000 ตันต่อปี
  ทำให้บริษัทสามารถกระจายการส่งสินค้าไปตามฐานลูกค้าที่มีอยู่ทั่วโลก
  โดยไม่ส่งออกไปที่ประเทศใดประเทศหนี่งมากเป็นพิเศษ
  เพื่อเป็นการหลีกเลี่ยงการแข่งขันโดยตรงกับผู้ผลิตระดับสากล (Multinational Player)
  และลดความเสี่ยงที่อาจเกิดขึ้นเนื่องการการเปลี่ยนแปลงทางการเมืองหรือเศรษฐกิจของประเทศนั้นๆ
  นอกจากนี้การสร้างฐานลูกค้าทั่วโลกทำให้บริษัทสามารถบริหารปริมาณการ
  ส่งออกในแต่ละประเทศเพื่อผลกำไรสูงสุด (Profit Optimization)
  เนื่องจากราคาในแต่ละประเทศอาจมีความแตกต่างกันตามสภาวะตลาดของประเทศนั้น ๆ

  2.2 ภาวะการแข่งขันและกำลังผลิต

-   ในประเทศ

  ประเทศไทยมีกำลังผลิตเม็ดพลาสติกโพลิโอเลฟินส์รวม 2.7 ล้านตันต่อปี
  ในขณะที่ความต้องการใช้ในปี 2544 ประมาณ 1.4 ล้านตัน ประเทศไทยจึงต้องมีการส่งออก
  เม็ดพลาสติกโพลิโอเลฟินส์ คิดเป็นสัดส่วนประมาณร้อยละ 45 ของปริมาณการผลิตรวม
  ประกอบกับอัตราภาษีนำเข้าเม็ดพลาสติกมีแนวโน้มลดลงตามข้อตกลงเขตการค้าเสรี อาฟตา
  (AFTA) ซึ่งส่งผลให้มีการแข่งขันค่อนข้างสูง อย่างไรก็ดีเมื่อเทียบกับคู่แข่งในประเทศ
  บริษัทมีกำลังผลิตสูงที่สุดคิดเป็นสัดส่วนร้อยละ 40 ของกำลังผลิตโพลิโอเลฟินส์รวมในประเทศ
  โดยมีรายละเอียดกำลังผลิตดังนี้

หน่วย: พันตันต่อปี

  ---------------------------- -------- -------- -------- -------- --------
  บริษัท                         HDPE     LLDPE    LDPE     PP       รวม

  ปูนซิเมนต์ไทย (SCC)             560      120      100      320      1,100

  อุตสาหกรรมปิโตรเคมีกัลไทย (TPI)  150      -        150      470      770

  เอ็ชเอ็มซีโปลิเมอส์ (HMC)         -        -        -        360      360

  สยามโพลิเอทิลีน (SPE) *         -        300      -        -        300

  บางกอกโพลิเอทิลีน (BPE)         200      -        -        -        200

  กำลังผลิตรวม                   910      420      250      1,150    2,730
  ---------------------------- -------- -------- -------- -------- --------

  หมายเหตุ: * บริษัทร่วมทุนระหว่างปูนซิเมนต์ไทยและ Dow Chemical Company
  ประเทศสหรัฐอเมริกาในสัดส่วนร้อยละ 50 เท่ากัน

  ที่มา: สถาบันปิโตรเลียมแห่งประเทศไทย

-   ต่างประเทศ

  ความต้องการใช้เม็ดพลาสติกโพลิโอเลฟินส์ในเอเชียในปี 2544 ประมาณ 30 ล้านตัน
  โดยมีประเทศจีนเป็นผู้นำเข้ารายใหญ่ที่สุดในโลก ประเทศส่งออกเม็ดพลาสติกที่สำคัญ คือ
  ประเทศแถบตะวันออกกลาง เกาหลี และสิงคโปร์ ด้วยกำลังผลิต 1.1 ล้านตันต่อปี
  บริษัทมีสถานะเป็นผู้ผลิตโพลิโอเลฟินส์ระดับภูมิภาค (Regional Player)
  มีกำลังผลิตใหญ่เป็นอันดับที่ 5 ในเอเชียแปซิฟิก

  สถานการณ์ตลาดเม็ดพลาสติกโพลิโอเลฟินส์ในปี 2544 และแนวโน้มปี 2545

  สถานการณ์ราคาเม็ดพลาสติกโพลิโอเลฟินส์ในปี 2544 ทั่วโลกอยู่ในวัฏจักรขาลง
  เพราะกำลังผลิตมีมากเกินความต้องการ
  เนื่องจากมีการขยายกำลังผลิตเพิ่มขึ้นมากโดยเฉพาะในประเทศซาอุดิอาระเบีย ไต้หวัน
  และสิงคโปร์ นอกจากนี้การก่อวินาศกรรมในประเทศสหรัฐอเมริกาเมื่อวันที่ 11 กันยายน 2544
  ส่งผลให้เศรษฐกิจโลกชะลอตัวและความต้องการใช้เม็ดพลาสติกลดลง
  อย่างไรก็ตามคาดว่าราคาเม็ดพลาสติกได้ลดลงถึงจุดต่ำสุดเมื่อปลายปี 2544
  และคาดว่าราคาจะเริ่มปรับตัว สูงขึ้นในปี 2545 โดยเฉพาะหลังจากเศรษฐกิจโลกฟื้นตัว
  ซึ่งคาดการณ์ว่าความต้องการใช้เม็ดพลาสติกจะเพิ่มขึ้นในช่วงครึ่งหลังของปี 2545
  ตามประมาณการอัตราการเติบโตของจีดีพีโลก

  ราคาเม็ดพลาสติกในประเทศจะอ้างอิงกับราคาตลาดโลกซึ่งปรับตัวลดลงโดยตลอดในปี 2544
  ความต้องการใช้เม็ดพลาสติกโพลิโอเลฟินส์ในประเทศสูงขึ้นประมาณร้อยละ 5.5 จากปี 2543
  โดยคาดว่าสภาวะตลาดของประเทศไทยในปี 2545 จะดีขึ้นตามการฟื้นตัวทางเศรษฐกิจ

3 การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

  1) การผลิต

บริษัทมีโรงงานผลิตโอเลฟินส์ 1 แห่ง และโรงงานผลิตเม็ดพลาสติกโพลิโอเลฟินส์ 7 แห่ง ตั้งอยู่ในนิคมอุตสาหกรรมมาบตาพุด จังหวัดระยอง โดยมีรายละเอียดกำลังผลิตดังนี้

+------------------+-------------+----------+----------+-------------+
| บริษัท             | ผ           | กำลังผลิต  | เปิด      | สัดส่วนการ    |
|                  | ลิตภัณฑ์/บริการ |          | ดำเนินการ | ถือหุ้นของบริษัท |
|                  |             | (ตันต่อปี)  | (พ.ศ.)   | (ร้อยละ)     |
+------------------+-------------+----------+----------+-------------+
| ระยองโอเลฟินส์     | เอททีลีน      | 800,000  | 2542     | 51          |
|                  |             |          |          |             |
|                  | โพรไพลีน     | 400,000  |          |             |
|                  |             |          |          |             |
|                  | มิกซ์ซี 4      | 180,000  |          |             |
|                  |             |          |          |             |
|                  | เบนซีน       | 160,000  |          |             |
+------------------+-------------+----------+----------+-------------+
| ไทยโพลิเอททีลีน     | HDPE 1      | 140,000  | 2532     | 100         |
|                  |             |          |          |             |
| ไทยโพลิเอททีลีน     | HDPE 2      | 180,000  | 2540     |             |
| (1993)           |             |          |          |             |
|                  | HDPE 3      | 240,000  | 2544     |             |
| ไทยโพลิโพรไพลีน    |             |          |          |             |
|                  | LLDPE       | 100,000  | 2533     |             |
| ไทยโพลิโพรไพลีน    |             |          |          |             |
| (1994)           | LDPE        | 100,000  | 2538     |             |
|                  |             |          |          |             |
|                  | PP 1        | 140,000  | 2536     |             |
|                  |             |          |          |             |
|                  | PP 2        | 180,000  | 2540     |             |
+------------------+-------------+----------+----------+-------------+
| มาบตาพุด แทงค์     | บริกา        | -        | 2541     | 78          |
| เทอร์มินอล         | รท่าเทียบและค |          |          |             |
|                  | ลังเก็บผลิตภัณฑ์ |          |          |             |
+------------------+-------------+----------+----------+-------------+
| ระยอง ไปป์ไลน์     | บริการก      | -        | 2541     | 88          |
|                  | ารขนส่งทางท่อ |          |          |             |
+------------------+-------------+----------+----------+-------------+

  2) การจัดหาวัตถุดิบ

-   การผลิตโอเลฟินส์

  วัตถุดิบหลักที่ใช้ในการผลิตโอเลฟินส์ คือ แนฟทา (Naphtha)
  ซึ่งจัดหาจากโรงกลั่นน้ำมันภายในประเทศคิดเป็นสัดส่วนประมาณร้อยละ 30
  ของความต้องการใช้ทั้งหมด ส่วนที่เหลืออีกร้อยละ 70
  เป็นการนำเข้าจากประเทศในแถบตะวันออกกลางและอินโดนีเซีย
  นอกจากนี้บริษัทได้มีการออกแบบโรงงานให้สามารถใช้วัตถุดิบทดแทนอื่น ๆ ได้ เช่น แอลพีจี
  ราฟฟิเนต และคอนเดนเสท หากได้ต้นทุนที่ต่ำกว่าแนฟทา

-   การผลิตโพลิโอเลฟินส์

  บริษัทมีสัญญาซื้อขายโอเลฟินส์ระยะยาวกับบมจ.ปิโตรเคมีแห่งชาติ (NPC) จำนวนรวม 186,000
  ตันต่อปี และกับบริษัท ไทยโอเลฟินส์ จำกัด (TOC) จำนวนรวม 139,000 ตันต่อปี
  โดยมีสูตรราคาที่อ้างอิงราคาตลาดโลก
  ส่วนผลิตภัณฑ์โอเลฟินส์ที่บริษัทผลิตเองจะป้อนให้กับโรงงานผลิตโพลิโอเลฟินส์จำนวนประมาณ
  679,000 ตันต่อปี หรือคิดเป็นร้อยละ 56 ของกำลังผลิตโอเลฟินส์
  ส่วนที่เหลือจะจำหน่ายให้กับลูกค้าภายนอกซึ่งเป็นผู้ถือหุ้นในโรงงานผลิตโอเลฟินส์ ของบริษัท
  นอกจากนี้บริษัทสามารถซื้อโอเลฟินส์เพิ่มเติมได้จากเอ็นพีซีและทีโอซี
  เนื่องจากทั้งสองบริษัทมีปริมาณผลิตส่วนเกินจากสัญญาซื้อขายโอเลฟินส์
  ปัจจุบันประเทศไทยมีกำลังผลิตโอเลฟินส์มากเกินกว่าความต้องการใช้
  บริษัทจึงไม่มีความเสี่ยงในการจัดหาวัตถุดิบโอเลฟินส์

  3.2 ผลกระทบต่อสิ่งแวดล้อม

หนึ่งในนโยบายหลักของบริษัทคือสำนึกในความรับผิดชอบต่อสิ่งแวดล้อมและสังคม บริษัทได้เลือกใช้เทคโนโลยีที่สะอาดและมีการปล่อยของเสียน้อย (Clean and Low Effluent Technology) และได้ทำการติดตั้งระบบจัดการของเสีย และจัดมาตรฐานการรักษาและป้องกันผลกระทบต่อสิ่งแวดล้อมตั้งแต่เริ่มก่อสร้างโรงงาน ด้วยเหตุนี้ทุก โรงงานจึงได้รับการรับรองมาตรฐานระบบจัดการสิ่งแวดล้อม

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

ธุรกิจกระดาษและบรรจุภัณฑ์

บริษัทที่เป็นบริษัทโฮลดิ้งของกลุ่มคือ บริษัทเยื่อกระดาษสยาม จำกัด (มหาชน)
ซึ่งเป็นบริษัทมหาชนจดทะเบียนในตลาดหลักทรัพย์แห่งประเทศไทย เป็นบริษัทจัดการธุรกิจกระดาษ
และเป็นผู้ผลิตเยื่อกระดาษ กระดาษและบรรจุภัณฑ์
คุณภาพสูงแบบครบวงจรรายใหญ่ที่สุดของประเทศไทย ประกอบด้วยกิจการหลักคือ เยื่อกระดาษ
กระดาษพิมพ์เขียน กระดาษอุตสาหกรรม และบรรจุภัณฑ์

1 ลักษณะผลิตภัณฑ์หรือบริการ

ประกอบด้วย

1.  เยื่อกระดาษ ผลิตภัณฑ์หลัก ได้แก่ เยื่อชานอ้อย และเยื่อยูคาลิปตัส
    ซึ่งเยื่อกระดาษที่ผลิตได้นี้จะเป็นเยื่อใยสั้น อยู่ในรูปของแผ่นเยื่อหนา มีความชื้นประมาณ 50 %
    โดยนำไปใช้เป็นวัตถุดิบสำคัญในการผลิตกระดาษคราฟท์และกระดาษพิมพ์เขียน

2.  กระดาษพิมพ์เขียน ผลิตภัณฑ์หลัก ได้แก่
    กระดาษพิมพ์เขียนซึ่งโรงพิมพ์ทั่วไปสามารถนำไปใช้งานในด้านพิมพ์นิตยสาร กระดาษสมุด
    กระดาษพิมพ์ตำราเรียน กระดาษถ่ายเอกสาร หีบห่อบรรจุภัณฑ์บางประเภท และฉลากต่างๆ

3.  กระดาษอุตสาหกรรม ผลิตภัณฑ์หลัก ได้แก่ กระดาษคราฟท์ซึ่งลักษณะเป็น แผ่นกระดาษเรียบ
    สีน้ำตาล เก็บบรรจุเป็นม้วนขนาดใหญ่ น้ำหนักประมาณ 20 ตันต่อม้วน
    ซึ่งกระดาษคราฟท์นี้จะนำไปใช้ผลิตกล่องกระดาษลูกฟูก กระดาษกล่องขาวเคลือบ
    ถุงซีเมนต์และกระดาษยิปซัม

4.  บรรจุภัณฑ์ ผลิตภัณฑ์หลัก ได้แก่ กล่องกระดาษลูกฟูกประเภทต่างๆ
    ซึ่งใช้งานในด้านหีบห่อบรรจุภัณฑ์หลายๆชนิด เช่นหีบห่อที่ใช้กับอุตสาหกรรมเครื่องใช้ไฟฟ้า
    อาหาร ผลิตผลทางการเกษตร ซึ่งวัตถุดิบที่สำคัญคือกระดาษคราฟท์ซึ่งผลิตได้เองในกลุ่ม

2 การตลาดและภาวะการแข่งขัน

  ผลิตภัณฑ์เยื่อกระดาษและกระดาษพิมพ์เขียน กระดาษอุตสาหกรรมและบรรจุภัณฑ์
  มีนโยบายมุ่งเน้นในการผลิตผลิตภัณฑ์ที่มีคุณภาพสูง
  ตรงตามความต้องการของลูกค้าทั้งในประเทศและต่างประเทศ
  เน้นการให้บริการในลักษณะอำนวยความสะดวกกับลูกค้าเพื่อให้ลูกค้าพอใจสูงสุด
  โดยมีการติดตั้งระบบ Web Ordering System ให้ลูกค้าสามารถสั่งสินค้าผ่านเครือข่าย
  Internet ซึ่งช่วยเพิ่มความสะดวกแก่ลูกค้าเป็นอย่างมาก
  นำเทคโนโลยีที่ทันสมัยมาใช้ในการออกแบบ ผลิต วิจัย และพัฒนาผลิตภัณฑ์
  โดยได้พัฒนาผลิตภัณฑ์กระดาษสำหรับพิมพ์ระบบอิงค์เจ็ท ภายใต้ชื่อกระดาษ “Golden Jet”
  ซึ่งจะสามารถลดการนำเข้ากระดาษจากต่างประเทศได้อีกด้วย รวมทั้ง ยังนำระบบคุณภาพ ISO
  9000 ISO 14000 รวมถึง TIS 18000 เข้ามาใช้

  นอกจากนี้ กิจการบรรจุภัณฑ์ได้มีการจัดตั้งศูนย์เทคโนโลยีการพิมพ์แบบ Flexography
  เพื่อให้บริการลูกค้าด้านการออกแบบ
  รวมถึงระบบการพิมพ์บรรจุภัณฑ์ที่ต้องการความสวยงามและทนทานต่อการใช้งาน
  รวมถึงการเสนอทางเลือกของบรรจุภัณฑ์แบบใหม่ๆ ให้กับลูกค้า

  นโยบายราคาสินค้าของบริษัทฯ และบริษัทย่อยจะจำหน่ายสินค้าทั้งในประเทศและ
  ต่างประเทศโดยอิงกับราคาตลาดในประเทศและต่างประเทศ

  ในด้านกลุ่มลูกค้า การผลิตเยื่อกระดาษเป็นการผลิตเพื่อใช้เองภายในธุรกิจเป็นส่วนใหญ่
  ในด้านกระดาษพิมพ์เขียน ผลิตเพื่อจำหน่ายให้แก่ลูกค้าภายนอก
  ซึ่งมีทั้งประเภทผู้แทนจำหน่ายและผู้ใช้งานโดยตรง ได้แก่
  โรงพิมพ์และโรงงานแปรรูปกระดาษต่างๆ ส่วนกระดาษคราฟท์ จำหน่ายให้แก่บริษัทในเครือฯ
  และลูกค้าผู้ผลิตภายนอก เพื่อนำไปผลิตถุงซีเมนต์ กล่องกระดาษลูกฟูกต่างๆ และแผ่นยิปซัม

  ภาวะอุตสาหกรรม การแข่งขัน และแนวโน้ม

  อุตสาหกรรมเยื่อกระดาษและกระดาษในปี 2545
  คาดว่าความต้องการใช้เยื่อกระดาษภายในประเทศจะเพิ่มสูงขึ้น
  เนื่องจากปริมาณความต้องการกระดาษในประเทศที่เพิ่มขึ้นตามเศรษฐกิจที่ฟื้นตัวขึ้น อย่างไรก็ตาม
  ราคาเยื่อกระดาษที่เริ่มอ่อนตัวลงได้ปรับตัวสูงขึ้นเล็กน้อยในช่วงไตรมาสสุดท้ายของปี 2544

1)  ภาวะอุตสาหกรรมและการแข่งขันของกิจการเยื่อกระดาษและกระดาษพิมพ์เขียน

เยื่อกระดาษ

  ในปี 2544 อุตสาหกรรมเยื่อกระดาษมีกำลังการผลิตเยื่อกระดาษใยสั้นในประเทศรวม 956,000
  ตันต่อปี ซึ่งไม่เปลี่ยนแปลงจากปีก่อน

  สำหรับสถานการณ์ด้านราคาเยื่อกระดาษในตลาดโลก
  ทั้งเยื่อกระดาษใยสั้นและเยื่อกระดาษใยยาว มีการปรับลดลงตั้งแต่ไตรมาสที่ 4 ของปี 2543
  จนถึงระดับต่ำสุดในช่วง ไตรมาสที่ 3 ของปี 2544
  และเริ่มปรับตัวสูงขึ้นเล็กน้อยในช่วงไตรมาสสุดท้ายของปี 2544

  กระดาษพิมพ์เขียน

1.  ปริมาณความต้องการกระดาษพิมพ์เขียนในปี 2544 มีประมาณ 402,000 ตัน
    เพิ่มขึ้นจากปีที่ผ่านมาร้อยละ 10 เนื่องจากสภาวะเศรษฐกิจฟื้นตัวขึ้น

2.  ในปี 2544 มีอัตราการใช้กำลังการผลิตประมาณร้อยละ 41 สำหรับการบริโภคในประเทศ
    การแข่งขันระหว่างผู้ผลิตในประเทศยังคงรุนแรง
    ต้องเร่งหาตลาดส่งออกเพื่อใช้เครื่องจักรเต็มกำลังการผลิต
    และหลีกเลี่ยงการตัดราคาในประเทศ

  แนวโน้มกิจการเยื่อกระดาษและกระดาษพิมพ์เขียน

  เยื่อกระดาษ

1.  คาดว่าจะมีอัตราการขยายตัวของการใช้เยื่อกระดาษใยสั้นในประเทศในช่วง 2-3 ปี ข้างหน้า
    ร้อยละ 5 เนื่องจากความต้องการใช้กระดาษในประเทศเพิ่มสูงขึ้น
    โดยเฉพาะกระดาษพิมพ์เขียนและกระดาษอนามัย ทำให้คาดว่าปริมาณการส่งออกเยื่อกระดาษ
    ใยสั้นของประเทศไทยจะปรับตัวลดลง

2.  สภาพการแข่งขันและสภาพตลาดในประเทศ
    จะขึ้นอยู่กับผู้ผลิตเยื่อกระดาษที่ไม่มีบริษัทในเครือเป็นโรงงานผลิตกระดาษ
    จึงทำให้ต้องขายลูกค้าภายนอกทั้งหมด

  กระดาษพิมพ์เขียน

  แนวโน้มในปี 2545 ปริมาณความต้องการกระดาษพิมพ์เขียนยังมีการขยายตัวอย่างต่อเนื่อง

2)  ภาวะอุตสาหกรรมและการแข่งขันของกิจการกระดาษอุตสาหกรรม

1.  ในปี 2544 ราคากระดาษและวัตถุดิบสำหรับผลิตกระดาษในตลาดโลกปรับลดลง อย่างไรก็ตาม
    ปริมาณความต้องการกระดาษอุตสาหกรรมภายในประเทศยังคงเพิ่มขึ้นจากปีที่ผ่านมาประมาณร้อยละ
    4

2.  ในปี 2544 มีการแข่งขันค่อนข้างมากทั้งทางด้านราคา คุณภาพและบริการ นอกจากนี้
    ผู้ผลิตเกือบทุกรายยังให้ความสำคัญต่อการส่งออก
    ทำให้มีการแข่งขันทางด้านราคาในตลาดต่างประเทศด้วย

  แนวโน้มกิจการกระดาษอุตสาหกรรม

  แนวโน้มปี 2545
  คาดว่าปริมาณความต้องการกระดาษอุตสาหกรรมในประเทศจะขยายตัวต่อเนื่องจากปี 2544
  ขึ้นกับภาวะเศรษฐกิจทั้งในประเทศและในภูมิภาคเอเซีย รวมทั้งเศรษฐกิจโลกด้วย
  และคาดว่ากำลังการผลิตกระดาษโลกจะเพิ่มสูงขึ้น
  เนื่องจากผู้ผลิตต่างประเทศมีกำลังการผลิตเพิ่มขึ้น

3)  ภาวะอุตสาหกรรมและการแข่งขันของกิจการบรรจุภัณฑ์

1.  ในปี 2544 ปริมาณความต้องการกล่องกระดาษลูกฟูกมีประมาณ 980,000 ตัน เพิ่มขึ้นร้อยละ
    5 จากปีที่แล้ว เพราะการลงทุนและการผลิตภาคอุตสาหกรรมดีขึ้นเล็กน้อย
    แต่ยังมีกำลังการผลิตส่วนเกินเหลืออยู่ค่อนข้างมาก
    ขณะที่ความต้องการอุปโภคบริโภคภายในประเทศเพิ่มขึ้นเล็กน้อย

2.  ปี 2544 อัตราการใช้กำลังการผลิตของอุตสาหกรรมเพิ่มขึ้นเล็กน้อย
    การแข่งขันยังคงสูงอยู่ถึงแม้ว่าภาวะเศรษฐกิจจะฟื้นตัวขึ้นเล็กน้อย

  แนวโน้มกิจการบรรจุภัณฑ์

ปี 2545 ปริมาณความต้องการของตลาดยังมีการขยายตัวอย่างต่อเนื่อง

3 การจัดหาผลิตภัณฑ์หรือบริการ

กิจการเยื่อกระดาษและกระดาษพิมพ์เขียน

  เยื่อกระดาษ

 ประเภทวัตถุดิบ : ไม้ยูคาลิปตัสชนิดท่อน กากอ้อยและชานอ้อย 

  แหล่งที่มาของวัตถุดิบ : ไม้ยูคาลิปตัสชนิดท่อน กากอ้อยและชานอ้อยจากในประเทศ
  โดยรับซื้อจากเกษตรกรที่บริษัทฯ ให้การสนับสนุนในการปลูกไม้ยูคาลิปตัส และเกษตรกรทั่วไป

  กระดาษพิมพ์เขียน

  ประเภทวัตถุดิบ : เยื่อกระดาษใยยาว เยื่อกระดาษใยสั้น เศษกระดาษ และสารเคมี

  แหล่งที่มาของวัตถุดิบ :

-   เยื่อกระดาษใยยาว จากต่างประเทศทั้งหมด จำนวน 10 ราย

-   เยื่อกระดาษใยสั้น จากในประเทศร้อยละ 95 จำนวน 4 ราย และต่างประเทศร้อยละ 5
    จำนวน 4 ราย

-   เศษกระดาษ จากในประเทศทั้งหมด จำนวน 10 ราย

-   สารเคมี ลาเท็กซ์สังเคราะห์ ผงดินคาโอลิน
    แคลเซียมคาร์บอเนตจากในประเทศและต่างประเทศ จำนวน 50 ราย

  สภาพปัญหาวัตถุดิบ :

เยื่อใยยาวต้องนำเข้าทั้งหมด ใช้เวลาการเดินทางนานประมาณ 30-45 วัน สำหรับเศษกระดาษ ปริมาณเศษกระดาษมีจำกัด มีการแข่งขันด้านรับซื้อสูง ราคาวัตถุดิบที่นำเข้าสูงมากเมื่อเทียบกับในประเทศ

กิจการกระดาษอุตสาหกรรม 

ประเภทวัตถุดิบ : เศษกระดาษ เยื่อกระดาษใยสั้น เยื่อกระดาษใยยาว และสารเคมี

แหล่งที่มาของวัตถุดิบ :

-   เศษกระดาษ จากในประเทศร้อยละ 50 จำนวน 220 ราย และต่างประเทศร้อยละ 50
    จำนวน 30 ราย

-   เยื่อกระดาษใยสั้น จากในประเทศร้อยละ 40 จำนวน 4 ราย และต่างประเทศร้อยละ 60
    จำนวน 5 ราย

-   เยื่อกระดาษใยยาว จากต่างประเทศทั้งหมด จำนวน 10 ราย

  สภาพปัญหาวัตถุดิบ :

เยื่อใยยาวต้องนำเข้าทั้งหมด ใช้เวลาการเดินทางนานประมาณ 30-45 วัน สำหรับเศษกระดาษ ปริมาณเศษกระดาษมีจำกัด มีการแข่งขันด้านรับซื้อสูง ราคาวัตถุดิบที่ นำเข้าสูงมากเมื่อเทียบกับในประเทศ

กิจการบรรจุภัณฑ์ 

  ประเภทวัตถุดิบ : ใช้กระดาษคราฟท์เป็นวัตถุดิบหลัก

  แหล่งที่มาของวัตถุดิบ : จากบริษัทสยามคราฟท์อุตสาหกรรม จำกัด
  ซึ่งเป็นบริษัทในธุรกิจกระดาษและบรรจุภัณฑ์ เครือซิเมนต์ไทย

  สภาพปัญหาวัตถุดิบ : ไม่มีปัญหาด้านวัตถุดิบ เนื่องจากมีปริมาณมากเพียงพอ
  และสามารถกำหนดคุณภาพให้เป็นไปตามความต้องการได้
  ส่วนราคาที่ซื้อขายกันนั้นจะอิงราคาตลาดเพื่อให้เกิดต้นทุนที่ยุติธรรมและมีความสามารถในเชิงการแข่งขัน

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

ธุรกิจวัสดุก่อสร้าง

บริษัทวัสดุก่อสร้างซิเมนต์ไทย จำกัด ตั้งขึ้นเพื่อจัดการธุรกิจวัสดุก่อสร้างของเครือซิเมนต์ไทย
นับเป็นผู้ผลิตวัสดุก่อสร้างรายใหญ่ที่สุดของประเทศไทย ซึ่งใช้เทคโนโลยีการผลิต และการควบคุม
คุณภาพที่ทันสมัยระดับสากล

1 ลักษณะผลิตภัณฑ์หรือบริการ

  แบ่งประเภทของสินค้าและบริการในธุรกิจวัสดุก่อสร้างได้ดังนี้

1.  สินค้าหลังคา เช่น กระเบื้องซีเมนต์ใยธรรมชาติ กระเบื้องคอนกรีต
    และกระเบื้องหลังคาเซรามิก

2.  ผลิตภัณฑ์คอนกรีต เช่น บล็อกปูถนน พื้นสำเร็จรูป

3.  อื่นๆ เช่น ฉนวนกันความร้อน บานประตู PVC

2 การตลาดและภาวะการแข่งขัน

  2.1 กลยุทธ์ในการแข่งขัน

  มุ่งเน้นในด้านคุณภาพของสินค้าและบริการเป็นหลัก
  ใส่ใจกับการควบคุมคุณภาพในทุกขั้นตอนโดยใช้มาตรฐานการจัดการระดับโลก
  และปฏิบัติตามมาตรการรักษา สิ่งแวดล้อมอย่างเคร่งครัด
  สะท้อนให้เห็นจากการได้รับการรับรองมาตรฐานระบบ คุณภาพ ISO 9002
  และการรับรองระบบการจัดการสิ่งแวดล้อม ISO 14001

  2.2 ลูกค้ากลุ่มเป้าหมาย

  สินค้าหลังคา สามารถจำแนกลูกค้าได้ตามชนิดผลิตภัณฑ์ ราคา และวัตถุประสงค์การใช้งานดังนี้

+----------------------+----------------------+-----------------------+
| ผลิตภัณฑ์               | ลูกค้ากลุ่มเป้าหมาย       | ระดับราคา              |
+----------------------+----------------------+-----------------------+
| ก                    | บ้านสร้างเองในต่างจังหวัด | ราคาปานกลาง           |
| ระเบื้องซีเมนต์ใยธรรมชาติ |                      |                       |
+----------------------+----------------------+-----------------------+
| กระเบื้องคอนกรีต        | โครงการบ้านจัดสรร      | ราคาปานกลางค่อนข้างสูง   |
|                      |                      |                       |
|                      | บ้านสร้างเอง           |                       |
+----------------------+----------------------+-----------------------+
| กระเบื้องเซรามิก        | บ้านสร้างเอง           | ราคาสูง                |
+----------------------+----------------------+-----------------------+

ผลิตภัณฑ์คอนกรีต จำแนกลูกค้าได้ตามความต้องการใช้งานและความสวยงาม เช่น บล็อก ปูถนน
ที่สามารถใช้ปูถนน ทางเดินเท้า สนามหญ้า ลานอเนกประสงค์ ลานจอดรถ ฯลฯ

  2.3 ช่องทางการจัดจำหน่าย

  สินค้าวัสดุก่อสร้างส่วนใหญ่จะจำหน่ายผ่านทางธุรกิจจัดจำหน่ายของเครือฯ
  โดยมีสัดส่วนการจำหน่ายในประเทศร้อยละ 93 การส่งออก ร้อยละ 7
  ซึ่งส่วนใหญ่ส่งออกไปยังประเทศในแถบอินโดจีนและพม่า

  2.4 การบริหารจัดการ

  เริ่มดำเนินโครงการ Culture Change
  เพื่อพัฒนาองค์กรให้คล่องตัวเหมาะสมกับสภาพการแข่งขันในปัจจุบัน
  และได้ร่วมกับธุรกิจซิเมนต์และธุรกิจจัดจำหน่ายในเครือซิเมนต์ไทย ดำเนินโครงการ
  Integrated Supply and Demand Planning
  เพื่อลดต้นทุนและเพิ่มประสิทธิภาพการให้บริการแก่ลูกค้า

  2.5 สภาวะการแข่งขัน

  ปัจจุบันสภาวะการแข่งขันค่อนข้างรุนแรง
  ธุรกิจมีแผนที่จะเพิ่มยอดขายโดยการพัฒนาสินค้าและบริการให้มีคุณภาพเหนือกว่าคู่แข่ง
  รวมทั้งสร้างความหลากหลายของสินค้าด้วยการออกสินค้าใหม่อย่างต่อเนื่อง
  เพื่อให้ลูกค้ามีทางเลือกมากขึ้นในการซื้อสินค้าและบริการ

3 การจัดหาวัตถุดิบ

  วัตถุดิบหลักที่ใช้ในธุรกิจวัสดุก่อสร้างคือปูนซิเมนต์ ซึ่งธุรกิจไม่มีปัญหาด้านการ ขาดแคลนวัตถุดิบ
  สำหรับวัตถุดิบอื่นๆ
  ธุรกิจได้มีการทำสัญญาระยะยาวกับผู้ผลิตวัตถุดิบหลายรายเพื่อประกันความพอเพียงของวัตถุดิบที่ต้องใช้ตามแผนการผลิต

  ในด้านผลกระทบต่อสิ่งแวดล้อม
  ธุรกิจวัสดุก่อสร้างได้มีนโยบายที่เคร่งครัดในการดูแลความปลอดภัยและสิ่งแวดล้อมที่เกี่ยวข้องกับกระบวนการผลิต
  การจัดหาวัตถุดิบ และบริการต่างๆ เช่นการลดปริมาณของเสียและนำกลับมาใช้เป็นประโยชน์
  การลงทุนในอุปกรณ์ควบคุมสิ่งแวดล้อมต่างๆ
  และมุ่งที่จะให้บริษัทในกลุ่มได้รับการรับรองระบบการจัดการสิ่งแวดล้อม ISO 14001
  ซึ่งในปัจจุบันมีหลายบริษัทในกลุ่มได้รับการรับรอง มาตรฐาน ISO

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

ธุรกิจเซรามิก

บริษัทเซรามิคซิเมนต์ไทย จำกัด ตั้งขึ้นเพื่อจัดการธุรกิจเซรามิกของเครือ ฯ
ลงทุนในธุรกิจกระเบื้องเซรามิก ธุรกิจเครื่องสุขภัณฑ์ ชิ้นส่วน และอุปกรณ์
ภายใต้เครื่องหมายการค้า “COTTO” ด้วยเทคโนโลยีอันทันสมัย ดีไซน์หลากหลาย
และทีมงานที่มีความเชี่ยวชาญสูง ทำให้ธุรกิจเซรามิกของเครือฯ เป็นผู้นำทั้งตลาดในประเทศ
และภูมิภาคเอเซียแปซิฟิก

1 ลักษณะผลิตภัณฑ์หรือบริการ

  จำแนกประเภทของสินค้าในธุรกิจเซรามิก ได้ดังนี้

   ผลิตภัณฑ์หลักของกลุ่มเซรามิก ได้แก่ กระเบื้องเซรามิกปูพื้น กระเบื้องเซรามิกบุผนัง
  กระเบื้องเซรามิกแกรนิต และกระเบื้องเซรามิกโมเสค

   ผลิตภัณฑ์เครื่องสุขภัณฑ์ ชิ้นส่วนและอุปกรณ์ ได้แก่ โถสุขภัณฑ์ อ่างอาบน้ำ ก๊อกน้ำ ฯลฯ

2 ตลาดและภาวะการแข่งขัน

  2.1 นโยบายและลักษณะการตลาดของผลิตภัณฑ์และบริการที่สำคัญ

-   เน้นการแข่งขันด้วยคุณภาพของผลิตภัณฑ์และบริการเป็นหลัก
    โดยมุ่งเน้นการวิจัยและพัฒนาผลิตภัณฑ์ใหม่ทั้งในด้านคุณภาพ ลวดลาย
    และประโยชน์ใช้สอยให้เหมาะกับแต่ละพื้นที่ใช้งาน ตลอดจนการจัดแสดงผลิตภัณฑ์ที่โดดเด่น
    สวยงาม โดยผ่านร้านตัวแทนจำหน่ายที่กระจายอยู่ทั่วประเทศ
    นอกจากนี้กลุ่มเซรามิกมีการโฆษณาและส่งเสริมการขายเพื่อสร้างภาพลักษณ์ตราสินค้าและหลีกเลี่ยงการแข่งขันด้านราคาซึ่งยังคงมีอยู่ทั้งตลาดในประเทศและต่างประเทศ

-   กลุ่มลูกค้าเป้าหมาย: กลุ่มเซรามิกมีผลิตภัณฑ์ครอบคลุมทุกกลุ่มลูกค้า
    โดยแต่ละบริษัทในกลุ่มเซรามิกมีกลุ่มลูกค้าของบริษัทค่อนข้างชัดเจน

-   กลุ่มเซรามิกมีสัดส่วนการส่งออกกระเบื้องเซรามิก ในปี 2544 ร้อยละ 26 ของยอดขายรวม
    โดยประเทศที่ส่งออกได้แก่ สหรัฐอเมริกา ประเทศในกลุ่มอาเซียน ออสเตรเลีย
    และประเทศในกลุ่มยุโรป เป็นต้น

-   ธุรกิจเครื่องสุขภัณฑ์ ชิ้นส่วนและอุปกรณ์ มีการส่งออกไปยังประเทศต่างๆ ดังนี้ สหรัฐอเมริกา
    จีน ญี่ปุ่น ประเทศในกลุ่มยุโรป ประเทศในกลุ่มอาเซียน ตะวันออกกลาง และเอเซียใต้
    เป็นต้น

    2.  ภาวะการแข่งขัน

-   การแข่งขันด้านราคาในอุตสาหกรรมเซรามิกยังคงมีอยู่ทั้งตลาดในประเทศและตลาดส่งออก
    เนื่องจากยังมีกำลังการผลิตส่วนเกินภายในประเทศอยู่บางส่วน
    แต่ทั้งนี้กลุ่มเซรามิกพยายามหลีกเลี่ยงการแข่งขันด้านราคาดังกล่าว
    โดยมุ่งเน้นการพัฒนาสินค้าใหม่
    การปรับปรุงประสิทธิภาพการผลิตเพื่อเพิ่มกำลังการผลิตและลดต้นทุนอย่างต่อเนื่อง
    ตลอดจนการโฆษณาและส่งเสริมการขายเพื่อสร้างภาพลักษณ์ตราสินค้า

-   รายชื่อคู่แข่งขันสำคัญในอุตสาหกรรมกระเบื้องเซรามิก

1.  บริษัท ไทย- เยอรมัน เซรามิค จำกัด (มหาชน)

2.  บริษัท ไดนาสตี้เซรามิค จำกัด (มหาชน)

3.  บริษัท สหโมเสคอุตสาหกรรม จำกัด (มหาชน)

4.  บริษัท โรยัลเซรามิค จำกัด (มหาชน)

  โดยที่กลุ่มเซรามิกมีกำลังการผลิตและส่วนแบ่งการตลาดสูงสุดเมื่อเปรียบเทียบกับ
  คู่แข่งขันในอุตสาหกรรม

-   รายชื่อคู่แข่งขันสำคัญในอุตสาหกรรมสุขภัณฑ์

1.  บริษัท กะรัตสุขภัณฑ์ จำกัด (มหาชน)

2.  บริษัท อเมริกันสแตนดาร์ด จำกัด (มหาชน)

3 การจัดหาผลิตภัณฑ์หรือบริการ

   ในปี 2544 ผลิตภัณฑ์กระเบื้องเซรามิกมีกำลังการผลิตรวมเท่ากับ 41 ล้านตารางเมตร
  ประกอบด้วย

-   บ. เซรามิคอุตสาหกรรมไทย จำกัด 26 ล้านตารางเมตร

-   บ. เดอะ โสสุโก้ กรุ๊ป อินดัสทรี่ส์ จำกัด 13 ล้านตารางเมตร

-   PT Surya Siam Keramik (Philipines) 2 ล้านตารางเมตร

   ผลิตภัณฑ์เครื่องสุขภัณฑ์ ชิ้นส่วนและอุปกรณ์ มีกำลังการผลิตรวมเท่ากับ 2 ล้านชิ้น
  ในขณะที่กำลังการผลิตของทั้งอุตสาหกรรมเท่ากับ 10 ล้านชิ้น

   สภาพปัญหาเกี่ยวกับวัตถุดิบ : ความสม่ำเสมอในด้านคุณภาพวัตถุดิบ
  และความล่าช้าในการจัดส่งวัตถุดิบ

   จำนวนผู้จำหน่ายวัตถุดิบ : ปี 2544 มีผู้จำหน่ายวัตถุดิบให้กิจการประมาณ 100 ราย
  โดยกิจการไม่มีการพึ่งพิงผู้จำหน่ายรายใดเกินกว่าร้อยละ 30 ของยอดสั่งซื้อรวม

   ทั้งผลิตภัณฑ์กระเบื้องเซรามิก สุขภัณฑ์ ชิ้นส่วนและอุปกรณ์
  มีสัดส่วนการสั่งซื้อวัตถุดิบในประเทศและต่างประเทศ ประมาณ 70 : 30

   ในด้านระบบความปลอดภัยและการจัดการสิ่งแวดล้อม
  กลุ่มเซรามิกได้ยึดถือและดำเนินการในการดูแลความปลอดภัยและการจัดการสิ่งแวดล้อมตามข้อกำหนดของกฎหมาย
  และตามนโยบายของคณะกรรมการสิ่งแวดล้อมและความปลอดภัยของเครือฯ โดยนำ Best
  Practice ทั้งจากในเครือฯ และจากภายนอกมาใช้ เป็นผลให้สามารถจัดการด้าน
  สิ่งแวดล้อมที่อาจจะมีผลมาจากการผลิต การจัดหาวัตถุดิบต่างๆ ได้อย่างมีประสิทธิภาพ
  และไม่เคยมีปัญหาหรือข้อพิพาทใดๆ กับทางราชการและสาธารณชน

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

ธุรกิจจัดจำหน่าย

กลุ่มธุรกิจจัดจำหน่ายของเครือซิเมนต์ไทยบริหารงานโดยบริษัทโฮลดิ้ง (Holding Company) ชื่อ
“บริษัทค้าวัสดุซิเมนต์ไทย จำกัด” ที่มียอดขายสูงแห่งหนึ่งในประเทศ มีมูลค่าขายสุทธิในปี 2542
ประมาณ 47,000 ล้านบาท ในปี 2543 ประมาณ 48,000 ล้านบาท และในปี 2544 ประมาณ
54,000 ล้านบาท มีสินค้าในกลุ่มวัสดุก่อสร้างและเคหะภัณฑ์กว่า 50,000 รายการ
ทั้งสินค้าของเครือซิเมนต์ไทย และสินค้าจากผู้ผลิตนอกเครือซิเมนต์ไทย
โดยในอนาคตจะนำสินค้านอกเครือฯ เข้ามาจำหน่ายมากขึ้น เพื่อเพิ่มความหลากหลายของผลิตภัณฑ์

1 ลักษณะผลิตภัณฑ์หรือบริการ

  บริษัทในกลุ่มค้าวัสดุซิเมนต์ไทย เป็นบริษัทที่ให้บริการในด้านการจัดจำหน่ายสินค้า การจัดส่งสินค้า
  การกระจายสินค้าและคลังสินค้าให้แก่ธุรกิจต่างๆ ในเครือฯ
  ดังมีรายละเอียดของบริษัทที่ให้บริการ ดังนี้

1.  บริษัทซิเมนต์ไทยการตลาด จำกัด ซึ่งดำเนินการด้านจัดจำหน่ายสินค้าวัสดุก่อสร้าง
    และเคหะภัณฑ์ในประเทศ

2.  บริษัทซิเมนต์ไทยโลจิสติกส์ จำกัด รับผิดชอบการกระจายสินค้า
    ซึ่งครอบคลุมการจัดส่งและบริหารศูนย์กระจายสินค้าในประเทศ

3.  บริษัทค้าสากลซิเมนต์ไทย จำกัด ดูแลการส่งออกและนำเข้า
    รวมทั้งการจัดจำหน่ายสินค้าในต่างประเทศ

4.  บริษัทซิเมนต์ไทยการค้าปลีก จำกัด
    รับผิดชอบการค้าปลีกสินค้าเคหะภัณฑ์ผ่านเครือข่ายร้านซิเมนต์ไทยโฮมมาร์ท

2 ตลาดและภาวะการแข่งขัน

  นโยบายและลักษณะการตลาด

  ธุรกิจจัดจำหน่ายมุ่งเน้นสร้างคุณค่าแก่ลูกค้า หุ้นส่วนธุรกิจ และผู้ดำเนินธุรกิจ
  โดยเร่งพัฒนาระบบจัดส่งสินค้าที่ได้มาตรฐานสำหรับวัสดุก่อสร้างและสินค้าฮาร์ดแวร์ต่างๆ
  เพื่อให้สามารถตอบสนองความต้องการของลูกค้าได้อย่างมีประสิทธิภาพมากที่สุดในภูมิภาคนี้
  ทั้งยังเน้นสร้างศักยภาพการบริหารทุกบริษัท
  ในธุรกิจให้ประสานสอดคล้องกันเพื่อบริการครบวงจรที่มีคุณภาพ

บริษัทซิเมนต์ไทยการตลาด จำกัด

  กลยุทธ์การแข่งขัน

  การบริการ

  บริการด้วยระบบเครือข่าย (Network) ที่เข้มแข็ง ครอบคลุมพื้นที่ทั่วประเทศ
  เพื่อให้สามารถตอบสนองความต้องการของผู้บริโภคอย่างทั่วถึงทุกกลุ่ม

  การบริหารจัดการ

  เพื่อเพิ่มศักยภาพในการให้บริการแก่คู่ค้าและลูกค้า บริษัทฯ
  ได้นำเครือข่ายคอมพิวเตอร์อันทันสมัยมาเชื่อมโยงข้อมูลระหว่างบริษัทฯ กับผู้ผลิต
  หน่วยงานที่เกี่ยวข้อง รวมทั้งผู้แทนจำหน่ายทุกรายทั่วประเทศ
  เพื่อประสานการดำเนินงานอย่างมีประสิทธิภาพด้วยเครือข่ายอินเตอร์เนต (e-Commerce)
  ในรูปแบบ Business-to-Business
  ที่พร้อมจะขยายขอบเขตการจัดจำหน่ายสินค้าเพิ่มเติมได้อย่างรวดเร็ว

  การจำหน่ายและช่องทางการจำหน่าย

  บริษัทฯ จำหน่ายสินค้าวัสดุก่อสร้างและเคหะภัณฑ์ในประเทศ ผ่านทางร้านผู้แทนจำหน่ายกว่า 550
  ราย ทั่วประเทศซึ่งจำนวนกว่า 300 รายนี้เป็นร้านซิเมนต์ไทยโฮมมาร์ทด้วย บริษัทฯ มี
  ยอดขายอยู่ที่ประมาณร้อยละ 20 ของตลาดก่อสร้าง ประกอบด้วยสินค้าวัสดุก่อสร้าง
  วัสดุตกแต่งและสินค้าเคหะภัณฑ์ตามลำดับ ครอบคลุมช่องทางการจัดจำหน่ายสินค้าวัสดุก่อสร้าง
  ร้อยละ 65 ของประเทศ

บริษัทซิเมนต์ไทยโลจิสติกส์ จำกัด

  ตลาด Logistics นั้นเป็นตลาดที่มีศักยภาพในการเติบโตสูงและมีบริษัทต่างๆ มีแนวโน้มของการ
  Outsource ในเรื่องของ Logistic สูงขึ้น
  ซึ่งเป็นโอกาสที่บริษัทซิเมนต์ไทยโลจิสติกส์จะเข้าไปดำเนินธุรกิจในตลาดนี้ได้มากขึ้น

  กลยุทธ์การแข่งขัน

  การบริการ

  บริการจัดส่งและบริหารคลังสินค้าที่ทันสมัยถูกต้อง รวดเร็ว ด้วยเครือข่ายผู้ประกอบการ ขนส่ง
  สามารถกระจายสินค้าให้กับร้านค้าปลีก ร้านค้าส่ง โรงงาน และโครงการต่างๆ
  ได้ครอบคลุมทั่วประเทศ รวมทั้งสามารถกระจายสินค้าสู่ชายแดน
  สนองตอบความต้องการของลูกค้าที่ใช้บริการแต่ละกลุ่มอย่างครบถ้วนตรงเวลา

  การบริหารจัดการ

  บริหารการขนถ่าย เส้นทางขนส่ง คลังสินค้า และจุดกระจายสินค้าอย่างเป็นระบบ
  โดยมีระบบเทคโนโลยีสารสนเทศที่ทันสมัยเชื่อมโยงการปฏิบัติการอย่างทั่วถึง

บริษัทซิเมนต์ไทยการค้าปลีก จำกัด

  กลยุทธ์การแข่งขัน

  การบริหารจัดการและการบริการ

  บริษัทฯ ได้ให้การสนับสนุน และพัฒนาร้านลูกข่าย เพื่อสนองความต้องการ ของผู้บริโภคขั้นสุดท้าย
  รวมถึงบริษัทฯ เป็นผู้ค้าปลีก สินค้าเคหะภัณฑ์ ตกแต่ง วัสดุก่อสร้าง และ
  บริการเกี่ยวกับที่อยู่อาศัย

  การจำหน่ายและช่องทางการจำหน่าย

  จัดจำหน่ายสินค้าที่เกี่ยวกับการปรับปรุงบ้าน และเคหะภัณฑ์ ผ่านร้านซิเมนต์ไทยโฮมมาร์ท

บริษัท ค้าสากลซิเมนต์ไทย จำกัด

  เป็นบริษัทการค้าระหว่างประเทศชั้นนำ
  ที่มีความสามารถในด้านการค้าระหว่างประเทศสูงสุดบริษัทหนึ่งในกลุ่มอาเซียน

  การจำหน่ายและช่องทางการจำหน่าย

  บริษัทมีสำนักงานสาขา 11 แห่งกระจายอยู่ในประเทศต่างๆ ทั่วโลก ได้แก่ เขมร เวียดนาม
  พม่า มาเลเซีย ฟิลิปปินส์ สิงคโปร์ ฮ่องกง บังคลาเทศ สหรัฐอาหรับเอมิเรตส์ ออสเตรเลีย
  และสหรัฐอเมริกา ปัจจุบันแบ่งกลุ่มสินค้าออกเป็น 9 กลุ่มได้แก่ ผลิตภัณฑ์ซีเมนต์ ผลิตภัณฑ์เหล็ก
  ผลิตภัณฑ์ก่อสร้าง ผลิตภัณฑ์พลาสติกและเคมี ผลิตภัณฑ์อะลูมิเนียม ผลิตภัณฑ์เยื่อและกระดาษ
  สินค้าอุตสาหกรรม สินค้าพลังงาน และสินค้าทั่วไป
  สัดส่วนปัจจุบันของการส่งออกสินค้าต่อการนำเข้า สินค้าอยู่ที่ 80 : 20
  ประเทศหลักที่มีการส่งออกและนำเข้ามากที่สุด ได้แก่ กลุ่มประเทศอินโดจีน กลุ่มประเทศอาเซียน
  อเมริกาและเอเชียใต้ตามลำดับ

แนวทางการดำเนินงานของบริษัท ค้าวัสดุซิเมนต์ไทย

ค้าวัสดุซิเมนต์ไทย มีความมุ่งมั่นที่จะสร้างคุณค่าให้กับลูกค้า และคู่ค้า
โดยมีการสร้างระบบการจัดจำหน่าย และกระจายสินค้าวัสดุก่อสร้างและเคหะภัณฑ์
ที่สามารถตอบสนองความต้องการของลูกค้าได้อย่างถูกต้อง และรวดเร็วที่สุดในภูมิภาคอาเซียน

Information and Technology

บริษัทมีแนวทางในการปรับตัวเข้ากับการค้าในยุคอิเลคทรอนิกส์อย่างจริงจัง ปัจจุบัน
บริษัทมีการใช้ระบบ SAP ซึ่งเป็นระบบ Enterprise Resource Planning
ที่ทันสมัยที่สุดระบบหนึ่งในโลก เพื่อสนับสนุนการดำเนินธุรกิจให้มีประสิทธิภาพ นอกจากนั้น
บริษัทยังให้ความสำคัญในการใช้ Information Technology
ในการเสริมสร้างความสามารถของแต่ละบริษัทในกลุ่มธุรกิจ เช่น การนำระบบ Call Center
มาใช้เพื่อเพิ่มความสามารถในการให้บริการลูกค้าในประเทศ
การใช้ระบบการบริหารศูนย์กระจายสินค้าและการจัดส่งที่ทันสมัย (TMS) และการใช้ระบบ
Electronic Data Interchange
ในการผ่านพิธีการศุลกากรสำหรับลูกค้าในธุรกิจการค้าระหว่างประเทศ เป็นต้น

บริษัทได้เข้าสู่ธุรกิจ e-Commerce
เพิ่มเพื่อขีดความสามารถในการตอบสนองความต้องการของลูกค้าที่เปลี่ยนแปลงไปอย่างรวดเร็วได้อย่างทันท่วงที
ปัจจุบันได้ดำเนินการกับคู่ค้าที่เป็นหน่วยธุรกิจ (B2B e-Commerce) โดยใช้ระบบ e-Ordering
ในการรับคำสั่งซื้อสินค้าจากผู้แทนจำหน่าย ทำให้สามารถรับคำสั่งซื้อได้สะดวกและรวดเร็วยิ่งขึ้น

Supply Chain Management

บริษัทฯ มีแนวคิดในการบริหาร Supply Chain
เพื่อเพิ่มประสิทธิภาพในการจัดจำหน่ายและกระจายสินค้า
บริษัทสามารถที่จะสร้างมูลค่าเพิ่มให้ผู้เกี่ยวข้องทั้งหมด
โดยการบริหารแต่ละหน่วยงานให้ทำงานและสอดคล้องกันอย่างมีประสิทธิภาพ
โดยอาศัยเทคโนโลยีสารสนเทศเป็นเครื่องมือช่วย

Customer Relationship management

บริษัทให้ความสำคัญกับการบริหารความสัมพันธ์กับลูกค้า (Customer Relationship
Management) เป็นอย่างมาก โดยการแบ่งกลุ่มลูกค้า ศึกษาความต้องการ รวมทั้ง
ศักยภาพของลูกค้า เพื่อให้สามารถให้บริการที่ตรงกับความต้องการของลูกค้าแต่ละกลุ่ม
ได้อย่างรวดเร็วและมีประสิทธิภาพ